
Trahadornan na tur Cas di Anciano a bay den accion ayera mainta 

Minister Schwengle no tin confianza 
den Hunta di Supervision di 5ABA 

Mihor nan entrega nan retiro 


MANERA tabata di spera, ayera 
mainta, tur trahadornan di SABA, 
na tur Cas di nos Grandinan a 
dicidi di bay den accion, pa loke 
cu dirigencia di SABA tin intencion 
di haci. Sindicato ABV a sostene e 
accion aki 100% y maske cu SABA 
a laga sa di lo aplica “no work, no 
pay”, Gina Maduro tabata masha 
cla.Si pagando e trahadornan aki 
casi nada, perde un pa dos ora ta 
nada. Nan por sin e placa ey. 

E caso di Reseda, no t’e unico 
problema. Ta masha problema tin, 
segun Gina Maduro, Presidente 
di ABV. E dia anterior tabatin un 
reunion cu famianan di esnan den 
San Pedro Paviljoen. E team di 
maneho di SABA no ta comunica 
cu ABV. 

ABV ta comparti opinion di 
Minister Schwengle, kende ta 
injecta 22 miyon florin pa aña y no 
tin transpariencia di parti di SABA. 

SABA no kier habri buki, nan no ta 
transparente, pa cual ABV tambe 
ta demanda pa un investigacion di 


e maneho financiero. 

Pa loke t’e 37 vacaturanan, cu 
e Director Remo Kock ta bo 
menciona, no ta pa personal di 
nurse, pero mas tanto ta pa hefe. 
P’e directe zorg, no tin trahador, 
pero pa cierto hefe, si ta tuma nan 
den servicio. Ya caba Remo Kock 
a tuma dos di su ex-coleganan na 
Costa Linda, pero no tin placa pa 
nurse. 

Na SABA tin mal maneho y mihor 
nan baha, y Remo Kock no ta bin 
di zorg y como tal e no sa nada di 
maneho di Cas di Anciano, segun 
Gina Maduro di ABV. 

POSICION DI GOBIERNO 
Gobierno a yama un conferencia 
mirando e problemanan cu tin na 
SABA. E problema no ta SABA so, 
pero di cuido di nos grandinan en 
general, segun Minister dr. Alex 
Schwengle. 

E problema mas grandi ta cu falta 
hopi data. Berdad falta hopi cos, 
pero prome di bay inverti miyones 
di florin, Gobierno kier sa unda e 


placa ta bay. 

Esey t’e problema mas grandi 
cu Minister Schwengle tin, no 
solomente como Minister pero 
tambe como persona Arubiano. 

SABA ta un fundacion 
completamente sera pa Gobierno, 
pero si kier pa Gobierno inverti 
22 miyon florin pa aña, sin cu 
Gobierno ta haya sa kico ta wordo 
haci cu e placa exactamente. 

A haci hopi pregunta, pero 
Gobierno no ta hayando contesta 
riba loke ta pasando. Mester bay 
re- evalua e sistema bieu di Raad 
van Toezicht, cu no ta funciona. 

A papia di wachtlijst cu ta data 
di hopi tempo, pero cu no ta ni 
up-dated. Tin hende ta keda sin 
haya chens pa un lugar den SABA. 
Ta haci politica cu e lista largo di 
espera aki. Mester mira bon dicon 
hende kier drenta SABA tambe. 

E hunta ta traha un lista largo, cu 
e meta pa haya mas placa for di 
Gobierno. Minister Schwengle no 
ta acepta presion riba su persona. 


pero laga nan demostra e cifranan 
adecuado y e ora ey lo por papia 
di mas placa. 

Pa loke t’e cantidad di vacatura, 
Minister Schwengle tin su 
vraagtekennan tambe. 

Un persona cu ta verpleeg pashent 
ta costa hopi placa pa cuido. Si tin 
hende cu no por cuida su mes ta 
bon pa eyden. Un hende interna 
ta costa 6000 florin pa luna, pero 
Gobierno kier mira e cifranan 

Gobierno ta inverti 22 miyon pa 
aña como subsidio, dividi den 12 
luna, nifica cu SABA ta haya 1.8 
miyon florin pa luna. Dividi esaki 
den 30 dia, nifica cu SABAta (mal) 
gasta 61 mil florin pa dia. Esaki 
nunca por! I 

Anto momento a yega pa SABA 
habri buki y pesey a manda awor 
CAD pa nan haci nan investigacion. 
Y si Raad van Toezicht no ta 
gusta, anto retira, prome cu nan 
wordo retira y si tin prueba di 
mal maneho, hasta por entrega 
denuncia contra cada uno di nan. 

Cu loke ta pasando cu dr. Rivera 

Ta mas metibe pa 
bin cu Inspeccien 
di Cuide Medice y 
prente 


MINISTER di Salubridad 
Publico, dr. Alex Schwengle ta na 
altura di loke ta pasando cu dr. 
Rivera, kende ta un internista, den 
servicio di AZV. 

AZV kier termina e relacion di 
trabao cu e medico specialista 
aki, cu di acuerdo cu informacion, 
ta masha stima pa masha hopi 
paciente. 

Remarcable ta cu masha cos a 
wordo bisa, cu nos no ta duro 
suficiente cu nos mediconan 


specialist y di acuerdo cu Minister 
dr. Alex Schwengle esaki ta un 
berdad curu.. 

“Nos no ta duro suficiente cu nos 
veld di zorg. Nos mester ta duro 
cu nos mes. Pasobra nos no ta 
cuida nos mes, pasobra nos ta bebe 
mucho alcohol, nos ta come di mas 
y nos ta sobrepeso, etc.” segun 
Minister dr. Alex Schwengle. 

“Nos mester stop di culpa otro, cu 
nos no ta salud. Responsabilidad 


mester cuminsa cu nos mes. 
Berdad ta tambe, cu nos 
mester di mas checks and 
balances cu nos hendenan 
cu ta duna cuido. Y cu esaki 
mi no kier men dokter so”, 
segun titular di salubridad 
publico. 

Pesey porfin Aruba lo haya su 
Inspeccion di Cuido Medico 
pa tin un extra checks and 
balances den totalidad. 
Segun Minister Schwengle, 
AZV ta purba di haci su best pa 
controla tambe riba calidad, pero 
AZV no ta full bekwaan of bevoegd 
pa haci esaki. Pesey mester di 
Inspectie cu por haci un analisis di 
e trabao cu un medico specialista 
ta haci por ehempel. 

Asina mes tin varios caso, como 
cu nos ta un isla chiquito, nos ta 
vulnerable, bo ta hopi cauteloso 
prome cu bo dicidi di bin cu bo ta 
bay termina un contract. 


Ta di spera cu AZV tin un dossier 
hopi bon, pasobra si e medico 
specialista dicidi busca su derecho 
y bay Huez,AZV mester ta bon 
documenta pa convence Huez 
pakico ta finalisa un contract. 

AZV ta un organisacion grandi, 
y e zorgverlener ta un. Y semper 
un zorgverlener mester por haya 
oportunidad di haci bon, loke e 
no ta haciendo bon y si na final di 
dia e medico specialista keda riba 
su punto di no cumpli, AZV tin e 
derecho di termina e contract. 
Awor si e persona ta kere cu AZV ta 
haciendo un eror, e tin su caminda 
legal pa cana. 

Dr. Alex Schwengle como Minister 
di Salubridad Publico a laga tur 
esnan conserni sa, cu e no lo bay 
mete den esaki. 

Ta trata di un diferencia entre dos 
profesional, esta di esun di AZV y 
e otro cu ta perdiendo su contract. 


Minister Paul Croes ta duna di conoce cu 


Entrante prome di maart suelde 
minimo a aumenta cu 2.5% 


ENTRANTE prome di maart, Conseho 
di Minister a bay di acuerdo cu e aumento 
di sueldo minimo cu 2.5% cu lo ta na vigor 
entrante 1 di maart 2016. 

Inicialmente e fecha cu tabata proponi 
pa cu e aumento aki tabata 1 di februari 
2016, pero esaki no a logra pa motibo di 
textonan huridico cu mester a cana nan 
caminda. 

Sinembargo, awor si entrante 1 di maart, 
sueldo minimo ta bira oficialmente Afl. 
1677.80. E aumento aki ta refleha 2.5 
porciento compara cu e ultimo biaha 
cu esaki a wordo introduci. Manera ta 
conoci, maneho di Gobiero ta dirigi riba 
tur ciudadano di nos sociedad y den e caso 
aki tin un gupo grandi di nos sociedad cu 
ta hayando un sueldo minimo. 

Pa tal motibo ta hay’e na su lugar despues 
di a haci diferente consideracion riba 
e aspectonan di desaroyo economico. 


crecemento y infiacion pa subi e sueldo 
minimo. 

Tumando tur e consideracionnan aki 
na cuenta, Gobierno, y hunto cu tur 
Minister den Conseho di Minister 
a bay di acuerdo pa desvia for di 
conseho di “Sociaal Economische 
Raad” (SER) cu enbes a propone un 
aumento di 1%. Despues di evalua 
tur aspecto a dicidi cu desde prome 
di maart ta bira e fecha oficial cu nos 
ta conoce un aumento riba e sueldo 
minimo. 

Minister drs. Paul Croes ta 
considera esaki un aumento chikito 
y responsabel, p’asina no crea otro 
efectonan den nos comunidad. 
Mientrastanto ta pidi tur comerciante 
y empleador pa tene esaki bon na 
cuenta. 

Preitie opleiding di Verificateur 
na Aruba ta riba bon caminda! 




un futuro”, asina e Director a expresa na su 
coleganan despues di e presentacion. 

Na mes momento, parti di e presentacion di 
e Duaneronan tabata basa riba entrevistanan 
y bishita cu nan a mes haci na companianan 
local cu di un forma of otro ta colabora 
cu Departamento di Aduana, pues nan a 
experiencia tambe con importante nan rol na 
pia di trabou ta, con e por afecta e comerciante 
of empresa tambe y sigur con pa mehora esaki. 

E mandatario di finanza ta satisfecho con e 
estudio aki ta canando y na mes momento el 
a probecha e oportunidad pa combersa cu e 
grupo y tende con nan ta experiencia e estudio 
aki p’asina sigui mehora e programa completo 
pa futuro studiantenan di e ‘Verificateurs 
Opleiding’. 


Avenida Milo J.Croes # 118 - A 
Tel: 5883948 , Fax: 5883945 , 
Dilanti Flora Market na Dakota, 
E-mail: doorhandle@setarnet.aw 

HENGEN - BETONDUIMEN 
GRONDGRENDELS - SCHUIVEN 
ANTIKLIMSTRIP - RAVEELDRAGERS 
PERGOLADRAGERS 




NANOVEMBERdiañapasa, Departamento Communicatie (CKC) cu e respaldo di 
di Aduana, Universidad di Aruba, ‘Douane Ministerio di Finanza a inaugura e prome 
Nederland/Centrum voor Kennis en ‘Verificateurs Opleiding’naArubames. 

E estudio aki den su totalidad ta di 
2 aña y mey, y diabierna ultimo e 
Duaneronan cu ta forma parti di e 
estudio aki a haci un presentacion 
di e prome proyecto cu nan a traha 
riba dje durante e ultimo lunanan. 


Segun splicacion di Minister Angel 
Bermudez, den pasado mester 
a manda e coleganan Duanero 
Hulanda pa nan por haci e estudio 
pa bira Verificateur. 

“Esaki t’e prueba piloto cu lo indica 
si nos por sigui haci e opleiding na 
Aruba mes y den caso cu e resulta 
un exito, e lo facilita nos den hopi 
aspecto!”, e mandatario a indica. 


Tdurs pa Disney wor 

Fecha: 30 April 2016 - 7 Mei 2016 

Prijsnan cuminsando for di Awg, 1925,- pa persona 


Trai/el Bureau lr\c- 

www . aldotravé L corn 


Yama nos na 582-1992 of pasa serca nos na 
Emmastraat 12 pa mas informacion y reserva di bo 


Director di Aduana, sr. Ricky 
Croes, duna di conoce cu esaki ta 
un estudio hopi intensivo unda cu 
e Duaneronan ta practicamente un 
studiante ‘full-time’ y cu ta rekeri 
un esfuerso grandi di parti di e 
resto di Cuerpo di Aduana, pues 
actualmente Aduana ta conta cu 
solamente 6 Verificateur. 

“Nos no por conta cu boso awor, 
pero nos tin mester di boso den 


Minister Bermudez ta desea e prome grupo aki 
cu ta studiando pa eherce como ‘Verificateur’ 
den Aduana, tur clase di exito p’e resto di e 
estudio. 

“E no ta facil pa bolbe sinta bek tras di un banki 
di estudio na Universidad despues di tanto 
aña, pero mi ta confia cu tur e studiantenan 
di e grupo aki tin e motivacion y capacidad pa 
logra e titulo y eherce como un Verificateur 
excepcional den futuro”, e mandatario a 
expresa. 

r Na NAGICO bo no tin 
mester preocupa mas pa perde 
bo'No Claim Discount'. 


Si un dia Bo ta envolvi den un accidente, hasta si ta bo falta, bo no ta paga "eigen risico' 
riba bo WA claim. Y bo'No Claim Discount'ta keda igual. 


Bishita nos online, tuma contacto cu bo broker preferi of yama nos na 588-7000 


Fast, Fair & AlwaysThere 


nagico.com 


V E H I C L E 


P RO P E RTY 


B U S I N E S S 


M A R I N E 


L I A B I L I T Y 

Evelyn Wever-Croes: 

MEP tin e 
solucien pa 
un Gobierno 
basa riba 
integridad 


“PARTIDO MEP desde mei 2014 a prepara 
un nota “INTEGRIDAD”. Integridad ta algo cu 
bo tin of bo no tin! Integridad ta ora bo ta haci 
lo corecto, te hasta ora ningun hende ta wak. 
Pa nos di MEP, integridad ta crucial den 
gobernacion, y p’esey e tin un parti hopi 
importante den nos programa di campaña. 
Casonan manera Strawberry-gate, Lainda- 
gate, Kiko Gomez-gate, Bushiri-gate, INSURE- 
TO-STUDY-gate, EVA MARIA-gate y awo 
RINCON-gate, tur a trece duda serio den 
integridad di gobernantenan di Aruba, 
no solamente cerca nos, sino tambe cerca 
politiconan den Reino. 

Mientras cu demas paisnan den Reino tin leynan 
pa garantisa integridad den gobernacion, 
Aruba ta e unico cu no tin esakinan. E plan di 
MEP pa crea un Gobierno basa riba integridad 
ta basa riba algun proposicion concreto”, segun 
Evelyn Wever-Croes. 

Ley di financiamento di partidonan politico 

“Nos di MEP ya pa algun aña ta bogando pa 
bin cu e ley di financiamento di partidonan 


politico, pa asina evita cu placa di baho mundo 
ta wordo uza pa hiba campaña electoral. 

Tur hende sa cu den e casonan ey baho mundo 
ta bin cobra fabornan bek, y ta mescla den 
decisionnan di Gobierno. Si nos mira e ultimo 
campaña electoral nos sa cu ta hopi miyones 
a wordo hinca den campaña pa partido AVP, 
sin embargo ningun hende sa di unda tur e 
miyones nan ey a bin, en todo caso no di aki 
na Aruba mes. 

E cantidad y calidad di materialnan di campaña, 
e cantidad di fiesta y hasta Carnaval cu a 
wordo organisa, tur ta lanta dudanan serio di 
e procedencia di e placa. Na otro paisnan den 
Reino esaki no ta posibel, y partidonan politico 
mester publica fondonan cu nan haya. Ta aki 
na Aruba so e fiesta ta continua, pasobra e 
Gobierno aki tin 5 aña ta priminti Hulanda cu 
lo bin cu e ley, pero no ta bin c une”, lider di 
MEP ta splica. 

Screening di Ministernan 

“Otro areglo cu nos tin cu mehora ta e forma 
con ta screen politiconan. Si futuro Ministeman 
mester a pasa e screening manera 
na Hulanda, lo e Gabinete actual 
no ta consisti di e mesun hendenan. 
Hecho ta cu Gobernador no ta 
hunga un papel crucial mas den 
screening di gobernantenan, y esey 
mester cambia. Pasobra ta asina so 
nos por garantisa gobernantenan 
integro y evita tanto escandalo den 
gobernacion. 

Codigo di conducta 

Tambe nos di MEP ta insisti pa 
bin cu un Godigo di Gonducta pa 
Minister y Parlamentarionan pa 
asina evita cualkier impresion 
cu un Minister ta paga fabornan 
politico na esnan cu a financia su 
campaña. 


Na Aruba nos a nota cu regularmente 
gobernantenan ta wordo menciona den 
escandalonan, un tras di otro, pa favorece 
amigonan. E casonan di Bushiri-gate, 
Strawberry-gate, seguro di studiante Insure- 
To-Study y e fiesta di permiso di Eva Maria-gate, 
tur ta escandalonan recien, cu veredictonan di 
Huesnan imparcial cu ta papia palabra cla: 
gobernantenan ta actua na forma iregular, y 
tanten cu Ministerio Publico ta cera wowo pa 
escandalonan asina, ta hopi importante pa bin 
cu Codigo di Conducta, pa evita cualkier duda 
den integridad di e gobernantenan”, Evelyn 
Wever-Croes ta sigui bisa. 

Ombudsman 

“Otro ley cu mester bin cu urgencia ta esun 
di Ombudsman, pa asina tin un defensor di 
pueblo, pa garantisa integridad riba tur nivel. 
Un Ombudsman lo atende cu kehonan di 
cuidadanonan riba actuacion no integro di 
gobernantenan. E ley aki, acompaña pa uno 
di ‘klokkenluiders regeling’, mester brinda 
proteccion na esnan cu ta denuncia corupcion 
den Gobierno. 

Esaki ta e plan di MEP cu nos a presenta na 
e reunionnan aki varios biaha caba, pero cu 
lamentablemente no ta haya atencion na Aruba 
mes. Nos lo bolbe subraya e necesidad grandi 
cu tin na nos pais pa bin cu e ley y reglanan aki, 
y nos lo ilustra esaki a base di veredictonan 
recien manera di Bushiri-gate, Insure-to-study- 
gate di seguro di studiante, Eva Maria-gate 
di fiesta cu permiso y Dump-gate a base di e 
veredicto di siman pasa, den cual Huesnan 
imparcial a dicta cu e Ministernan por wordo 
cuestiona den nan forma di tuma decision. 
Nos ta convenci cu e plan di MEP lo garantisa 
integridad den gobernacion bek, y lo libra nos 
pais di e escandalonan cu nos pais ta pasando 
aden.” Tabata palabranan di lider di MEP, 
Evelyn Wever-Croes. 



Nos tin hopi paña nobo y bunita 
di size S te cu size 26 
Pasa wak pa bo mes!! 

fac^book 

Arubalening 


Departamento di Enseñansa Aruba (DEA) ta recorda: 

Ultimo dia pa aplica 
pa prestamo di 
estudio Arubalening 
ta 7 di maart 


DEPARTAMENTO di 

Enseñansa Aruba (DEA) 
ta recorda studiantenan 
cu dia 7 di maart ta ultimo 
dia pa aplica pa e prestamo 
di estudio Arubalening pa 
aña academico 2016-2017. 


Land Aruba ta brinda 
studiantenan cu kier sigui 
cu nan estudio na Aruba of 
den exterior un prestamo 
pa estudio. E prestamo 
aki yama Arubalening. 
Intencion di e Arubalening 


ta pa facilita studiantenan 
den gastonan di nan 
estudio. 

Productonan di 

Arubalening 

Un studiante di Aruba 


por bin na remarca pa e 
siguiente productonan: 
Arubalening pa studia na 
EPI; Arubalening pa studia 
na Instituto Pedagogico 
Arubano (IPA); 
Arubalening pa studia na 
Universidad di Aruba 
(UA); Arubalening pa 
studia na Hulanda; 
Arubalening pa studia 
na Merca / Canada; 
Arubalening pa studia 
na ‘Andere Landen’; 
Arubalening Master. 

Componentenan di 
Arubalening 

E productonan di 
Arubalening ta consisti 
di dos componente: 
Startpakket, pa 
facilita gastonan 
inicial di estudio; 
Termijnuitbetaling, pa 
facilita gastonan durante 
e trayecto di estudio. 

Mas informacion 
di e producto- y 
componentenan di 
Arubalening, incluyendo 
e sumanan di prestamo 
ta obtenibel riba website 
Enseñansa Aruba | 
ea.aw. 

E formularionan di 
aplicacion pa e prestamo 
di estudio Arubalening 
pa aña academico 2016- 
2017 tambe ta obtenibel 
riba dicho website. 

Pa aplica pa Arubalening 
mester yena, print y 
firma e formulario y 


entrega esaki hunto cu 
demas documentonan 
rekeri na Departamento 
di Enseñansa, seccion 
Studiefaciliteiten (edificio 
Codemsa / Aruba Airlines 
na Cumana). 

Deadline pa haci entrega 
di e aplicacion ta dia 7 
maart 2016. 

Studiefaciliteiten en 
-begeleiding ta e seccion 
encarga cu administracion 
y servicio relaciona cu e 
prestamo pa estudio. E 
periodo di evaluacion di e 
aplicacion pa Arubalening 
ta aproximadamente 3 
luna. Via email lo informa 
e aplicante. 

Despues di dia 7 maart 
2016 e studiante por haci 
entrega di un aplicacion, 
sinembargo e ora no por 
garantisa un evaluacion 
dentro di e termino di 3 
luna. 

Pa mas informacion y e 
formularionan necesario 
por acudi na e website 
www.ea.aw y busca 
Arubalening (bou letter 
A) den e alfabet menu. 
Banda di acudi 
regularmente na nos 
website ta sugeri 
studiantenan tambe pa 
conecta cu Departamento 
di Enseñansa Aruba riba 
Facebook (facebook. 
com/educationaruba) 
pa keda na altura di tur 
informacion. 

Dangui Oduber (MEP): 

Pa garantisa un 
turismo solido y 
duradero mester un 
masterplan pa turismo! 




FERTEC N.V. 

AIRCOIMDITIOIM & REFRIGERATION 

Address: Caya Ernesto o Petronia 45 Email: fertecnv@hotmaii.com 
Tel: (297) - 5882860 Cell: (297) ■ 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 



SEER up to 25.00 

Solar Panel Connection 

New generation of 
inverter minisplit 

“NOS unico pilar economico ta turismo y nos mester percura pa cuida 
esaki mas cu nos por. Nos tin e deber y obligacion pa haci tur loke ta na 
nos alcanse pa nos tin un pais cu ta ofrece lo miho na turistanan pa nan 
por keda bin nos pais”, segun Dangui Oduber. 

“Na monento cu bo tin un Minister cu no tin vision y mas bien ta traha 
ad-hoc nos turismo ta core risico pa bay den crisis. Netamente esaki 
ta loke ta pasando actualmente riba nos pais. No solamente grado di 
ocupacion na hotelnan ta cayendo pa 9 luna consecutivo, sino REV PAR 
tambe ta cayendo pa 9 luna sigui. 

Banda di esaki e market share di nos prome mercado turistico cual ta e 
Mercado Mericano tambe a disminui durante ultimo 5 añanan. 

Si na aña 2010 e market share di turistanan Mericano tabata 65.1% 
aña pasa, na aña 2015 esaki a baha te na 50%, cual ta un caida di 15%. 

Esaki ta un preocupacion grandi mirando cu nos ta birando mas y mas 
dependiente riba e mercado Venezolano, cual crecemento por wordo 
considera como uno ficticio. Un Minister di Turismo cu ta traha na 
biniestar di e pais aki y kier percura pa tin un turismo solido y duradero 
lo mester a traha un masterplan no awo, sino 6 aña pasa caba. 

Na momento cu bo turismo ta wordo maneha pa decisionnan ad-hoc 
manera ta pasando na e momentonan aki bo ta den problema serio”, 
Dangui Oduber ta splica. 

“Nos turismo mester un masterplan cu mester bira un vision pa e proximo 
10-15 anjanan. Nos mester por proyecta den e masterplan aki cu cuanto 
stayovers nos kier y por crece como pais. Nos mester por proyecta of 
en todo caso pone como meta cu cuanto turista crucero nos kier of por 
crece. Mester inclui den e plan aki tambe e ley di ordenansa teritorial. 
Mester stipula cuanto camber di hotel lo por bin acerca pa e proximo 
10-15 añanan.No solamente mester wak cuanto camber di hotel mester, 
sino tambe ki clase di hotel bo kier atrae. 

Na e momentonan aki nos mester sea hotelnan di 
calidad, hotelnan di 5 strea of boutique hotels cu ta 
hotelnan mas chikito y super luhoso. Nos mester por 
ordena nos pais na un manera organisa. 

Actualmente nos pais no tin regla, Gobierno mes no ta 
respeta nos leynan y mas bien ta trapa riba esakinan y 
mucho menos nan ta respeta maneho. 

Ta depende ken bo ta ta e trato cu bo ta haya for di 
Gobierno. Nos pais ta desorganisa, no tin un structura 
y e imagen cu un turista ta haya ta un imagen di caos. 
Nos mester por proyecta ki tipo di restaurantnan nos 
kier aki 10-15 aña, cuanto supermercado mas nos kier 
riba e pais aki. 

Gual ta e zonanan cu bo kier ma desaroyo y unda 
mester limita desaroyo. 

Mester haci un investigacion tambe cuanto riba 
vivienda, scolnan y e fondonan di pensioen y AZV. 
Tur e ingredientenan aki mester bin den un masterplan 
pa nos turismo. Nos mester por atrae mercadonan 
nobo pa diversifica nos turismo. No manera ta e caso 
aki caminda pa 6 aña e Minister di Turismo ta drumi 
morto na soño y e aña aki kier purba diversifica e 
mercado turistico. 

Nos partido tin un plan y a sinta cu expertonan den e 
area turistico pa haya nan feedback y tambe nan input 
con pa mehora nos producto Aruba”, Dangui Oduber 
a duna di conoce. 

Instituto Pedagogico Arubano (IPA) ta informa: 

Inscripcion pa e esludio 
pa maeslro di Enseñansa 
Primario na IPA la cera 
dia 9 di maarl 



DIARANSON dia 9 di maart Instituto Pedagogico 
Arubano (IPA) ta tene un anochi di informacion pa 
tur studiante di HAVO, VWO, EPI, IBERO y tur otro 
persona interesa pa haci e estudio pa maestro di 
enseñansa primario na IPA. 

E estudio aki ta forma maestro cu ta cualifica pa 
duna les na mucha di kleuter y of scol basico. 

Durante e anochi di informacion lo duna informacion 
general di e estudio pa maestro pa enseñansa 
primario. Ademas di esaki lo elabora riba e 
procedura y prueba di admision cu mester cumpli 
cu ne. 

Tur persona cu ta interesa pa bira maestro di 
enseñansa primario por pasa na Studenten Services 
di IPA entre 8’or di mainta cu 12’or di merdia y entre 
l’or cu 3.30 di atardi pa inscribi. 

Pa por inscribi na IPA mester trece e papel di registro 
civil (papel di AWG 5,-), si a gradua caba copia di 
diploma di sea HAVO, VWO, MBO nivel 4 of IBERO. 
E gastonan di inscripcion ta AWG 75,-. E ultimo 
fecha pa inscribi ta dia 9 di maart pa motibo di varios 
test di admision cu e interesado mester cumpli cu 
ne. 

Despues di e fecha aki no por inscribi mas pa aña 
academico 2016-2017. 

Pa mas informacion por tuma contacto cu Studenten 
Services na 5243100 of por bishita nos pagina di 
Facebook: Instituto Pedagogico Arubano. Of nos 
website www.ipaaruba.com. 



bank 


With over 25 years of experience AIB has built a reputation for getting things done. A creation of Aruba's enterprising and innovative spirit, AIB has 
continuously adapted to meet the island's needs and has grown to serve the region. Today, AIB offers an unmatched range of integrated, financial, 
economic, and management services and has over Afl. 2.5 billion in assets (USD 1.4 billion) under its management. 

AIB is currently looking for: 


CORPORATE FINANCE EXECUTIVE SYNDICATION 

Main responsibilities 

■ Assesses and advises clients regarding financing requests 
and translates these in bankable products and proposals; 

■ Pre-screens assigned syndication request to evaluate the fit within 
business parameters; 

■ Collects and reviews loan documentation for operational feasibility, 
regulatory requirements and mitigation of risks; 

■ Prepares memoranda for credit analysis, write-ups and financial 
modeling; 

■ Liaises with internal and external partners on credit documentations 
and ensure compliance with all requirements of the regulatory 
authorities including all reporting requirements in the syndication. 


CORPORATE FINANCE EXECUTIVE AGENCY 

Main responsibilities 

■ Ensures clienfs adherence to loan and compliance documents; 

■ Maintains regular contact with syndicate lenders, as well as syndicate 
borrowers, and organizes periodic Lender's Meetings; 

■ Keeps abreast of assigned client's performance and takes action if 
necessary to mitigate risks; 

■ Functions as point of contact between range of investors versus 
client; 

■ Responsible for assessing, discussing and advising lenders and clients 
on alternative financing options if current financial construction does 
not lead to desired results. 


Requirements 

■ Bachelor/Master (preferred) Degree in Finance, (Corporate) Law or Economics with at least 3 years of relevant experience; 

■ Strong characterand able to deal with stress; 

■ Strong proficiency in legal contract management; 

■ IT proficient; 

■ Strong analytical skills; 

■ Commercial/business oriented, and driven to develop a career in Investment Banking; 

■ Strong communication skills in Papiamento, Spanish, English, Dutch both verbally and in writing. 


If you recognize yourself in this profile and you are ready to take your professional management skills to a 
next level, we invite you to apply. Please send your letter with resume, diplomas and certifications to: 

AIB BANK N.V., Attn. Mrs. Maaike Schulte, Wilhelminastraat 36, Oranjestad, Aruba. Email: mms@aib-bank.com. 

Closing date for applications is March 15, 2016. A personality and management assessment will be part of the selection process. 












10 


AWEMainta Diaranson, 02 Maart 2016 


Parlamentario mr. Xiomara Maduro: 

Minister Eman a deja di 
actua y a laga gaste di 
interes bira mas di 200 
miyon florin 

“NA APRIL 2013 net prome cu eleccion cu 
hopi fanfaria Minister Eman a gaba cu el a 
logra cera e Acuerdo di Diahuebs Santo den 
cual Aruba lo por bay fia placa via Hulanda na 
un interes reduci. Haciendo uzo di e facilidad 
di prestamo aki nos pais lo por a logra baha 
nos gastonan di interes y na caminda reduci e 
MEGADEBE di nos pais. 

Pero desde 2013 pa awo Minister Eman a 


deja di actua pa asina por cumpli cu e 
rekisitonan di e Acuerdo di Diahuebs Santo 
y di e manera aki a laga e gasto di interes di 
nos pais bira mas di 200 miyon florin pa aña”, 
segun Xiomara Maduro. 

Gasto di interes ta keda subi 

“Den su conseho riba Presupuesto 
2015 y 2016 di nos pais, Raad 
van Advies a duna un bista con e 
gastonan di interes di 
nos pais ta subiendo 
rapidamente. 

Na 2010, e gastonan 
di interes tabata na 
126,9 miyon y na 
2015 e gastonan 
aki a yega caba na 
202,3 miyon florin. 

Raad van Advies a 
mustra tambe cu 
na 2010, e gasto 
di interes tabata 
come 10,7 % di 
e entrada di nos 
pais y na 2015 ya 
17,4% ta bay pa 
paga interes so. 

Esaki ta un trend 


peligroso ya cu si mas placa bay pa paga 
interes menos lo keda pa inversion necesario 
pa pueblo. 

Fia na 1% enves di 5,5% di interes 
Haciendo uzo di e Acuerdo di Diahuebs Santo, 
Aruba por a bin na remarke pa fia placa na 
1% di interes en bes di e 5,5% di interes pa 
cual awo nos ta fiando placa riba mercado 
internacional.E placa cu Aruba por a spaar di 
e manera aki lo por a bay pa baha e debe di 
nos pais y trece poco poco na e normalidad cu 
nos pais a conoce prome cu 2010, na unda cu 
di cada 1 florin 40 cen ta bay pa paga debe. 
Mester remarca cu na 2015, di cada 1 florin 82 
cen ta bay pa paga debe. Esaki ta un situacion 
hopi peligroso, ya cu segun un estudio di 
IMF pa Caribbean Small States, asina cu 55 
cen di bo florin mester bay pa paga debe, e 
economia di bo pais ta tranca severamente”, 
e Parlamentario ta splica. 

Eman a deja di actua 

“Si Minister Eman a goberna na un manera 
serio, teniendo e gastonan di gobernacion 
abou y un deficit manehabel na unda 
no tabatin mester a bay presta sumanan 
grandi den exterior pa por cera e buraco 
den nos finanza publico, ya caba nos pais 
por a cumpli cu e rekisitonan di e Acuerdo 
di Diahuebs Santo. Pa pueblo esaki lo a 
significa un alivio tambe den nan cartera, 
ya cu no mester a bin belasting extra pa por 
a yena e caha di Gobierno. Pero ta como cu 
Minister Eman a deja di actua, awe pueblo 
mester wordo maltrata cu tur tipo di belasting 
pa asina por paga e. o. e mas di 200 miyon 
di gasto di interes pa e MEGADEBE haci pa 
Gabinete Eman”, Xiomara Maduro a conclui 

bisando. 


DRAGON 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


ZZragon spec\áv% 



Samsung note edge 


I 


blu sport 4.5 
afl. 210.00 


SuvkYom — 

IgbCi 


SamsungsS mlnl 
afl. 315.00 


Also: Samsung S6 . s5 mini, Samsung S4. Samsung 4 mini. S3 mini elc..,. 
Accessories for all Samsung and Iphonemodels 

ToshibaLaptop 15.6“ 4Gb 320Gb Harddisk Afl. 900.00 
Hp Ink catridges, Unrversal laptop adapters etc.. 

ITunes gift cafds $ 10.00, $ 16.00 and $25.00, 

Google play cards and Playstation Network cards. 

Sales, repair and aocessories for all Samsung models and other oellulars. 
Unlock, rebad, reset, upgrade, replace kxJ. keypad, speaker etc. 

Setty Christiaans-Yarzagaray: 

Caba cu pebresa ta 
prioridad number 1 
paisnan na mundo 


pa 


“AÑApasa paisnan rond mundo a adopta un cantidad 
di metanan pa caba cu pobresa, sigura prosperidad 
y proteha e planeta pa un y tur. Esaki ta forma parti 

I/ fOBmeoAis 




Compania Arubano di 
Parkeer N.V. 


Aruparking ta ta recorda un y tur cu tin Parkeer 
Vergunning pa paga promer cu dia 5 di cada luna. 

Aruparking kier a recorda tur persona cu tin un parkeer vergunning cu e 
ultimo fecha di pago ta ariba 5 di cada luna. Si e fecha menciona cay ariba 
weekend y/o dia fiesta e ta pasa pa e siguiente dia di trabao. Pa facilita e 
forma di pago e por wordo haci online via nos cuenta di banco CMB # 
63390900. 

E number di e vergunning cu tin ariba e 
sticker mester wordo inclui den e 
informacion di e pago. Of por pasa paga 
na nos oficina situa den Wilhelmina straat 
#13 di dialuna pa diasabra di 7am pa 
7pm. 

Nosta pidi tur nos cliente nan patuma 
bon nota di esaki pa evita situacionnan 
innecesario. 



WORK 



di e agenda pa cu Desaroyo Sostenibel stipula pa 
Nacionnan Uni conhuntamente cu e paisnan. Cada 
meta a stipula cu mester wordo logra den e proximo 
15 añanan, pues pa mas tarda aña 2030.Pa logra e 
metanan aki, tur hende, tanto Gobierno, sector priva, 
henter e sociedad, nos cada un como hende mester 
duna nos aporte”, segun Setty Yarzagaray. 

“Ta urgi cada pais pa cuminsa haci esfuersonan 
pa asina logra e 17 metanan stipula.E 17 metanan 
ta forma parti di un vision comun di humanidad 
cu paisnan a comparti cu otro den un forma di un 
contrato social entre lidernan di mundo.Nacionnan 
Uni ta spera cu e 17 metanan aki ta forma parti di e 
“To Do List” di cada pais y di su hendenan, na unda no 
ta desea pa niun hende ni niun pais wordo laga atras.E 
scope amplio di e topiconan di e metanan por wordo 
reparti den 3 diferente dimension cu ta: Desaroyo 
Social Sostenibel, Economico y di Medio Ambiente. 

Por observa den e lista cu caba cu pobresa den tur 
sentido ta e prome meta mundial stipula pa paisnan 
di mundo conhuntamente cu Nacionnan Uni. 

Caba cu hamber na mundo pero alabes ofrece 
siguridad di alimentacion y tambe mehora nutricion 
pa e hende ta e di dos meta.E di tres meta ta sigura 
cu por tin un bon sistema di salubridad y promove 
bienestar general den tur grupo di edad. Sigura y 
promove calidad di educacion husto y e oportunidad 
di adkiri un eduacion pa un y tur ta e di 4 meta riba 
e lista.Meta number 5 ta pa logra igualdad entre 
generonan y “empower” e hende muhe, sigur den e 
forsa laboral”, Setty Yarzagaray ta bisa. 

“Tumando nota di e 17 metanan por wak cu energia 
sostenibel ta te na di 7 luga na unda ta indica tambe 
pa Nacionnan Uni cu e energia aki mester ta pagabel 
y confiabel pa e pueblo.Observando cuanto placa y 
tempo e Gobierno actual di Eman ta hincando den 
proyectonan PPP y Green, lo ta importante pa nan 
tuma nota cu esakinan no ta cuadra cu e secuencia di 
prioridad determina pa paisnan conhunto na mundo. 
Ta straño cu sr. Eman ta bishita diferente pais, 
conferencia of congreso incluyendo Nacionnan Uni y 
nunca e no a menciona esaki na Aruba! Pasobra manera 
United Nations (UN) ta avisa, pa comberti e vision aki 
den realidad ta na prome luga e responsabilidad di 
cada pais I Principalmente pasobra UN lo bay monitor 
y coregi uzando un sistema di indicadornan mundial”, 
Setty Yarzagaray a duna di conoce. 

Personal di 
Algemene 
Rekenkamer 
ta boga pa 
solucion pa 
parkeer 


PERSONAL di Algemene 
Rekenkamer ta wordo limita 
den nan funcionamento como 
cu despues di 4 luna cu a cera 
e parkeerplaats di Algemene 
Rekenkamer, ainda no a percura 


pa regla un otro luga pa parkeer 
adecua. 

Dia 2 di november 2015, Gobiemo 
a cera e parkeerplaats di Algemene 
Rekenkamer sin previo aviso y sin 
cu a percura pa un alternativa. 


No por eherce trabou di control 
debidamente 

Personal di Algemene Rekenkamer 
ta wordo stroba pa ehecuta 
nan trabounan di investigacion 
debidamente, na un manera 
eficiente y sigur. 
Nan mester 
uza nan propio 
vehiculo pa 
eherce nan tarea 
dicontrol, perono 
ta dispone di un 
luga pa parkeer 
nan vehiculo.E 
parkeerplaats 
di Algemene 
Rekenkamer a 
wordo destina 
pa construi 
Plaza Padu, cu lo 
wordo inaugura 
dia 18 di maart 
proximo. 
Personal di 
A 1 g e m e n e 
Rekenkamer 
mester tin e 
flexibilidad di uza 
nan vehiculo di 
motor na cualkier 
instante cu esaki 
tawordo rekeri di 
nan. Nan mester 
por sali y bin bek 
sin cu esaki ta 
bay na costo di e 
eficiencia di nan 
trabou. 

A d e m a s d i 
esaki, e personal 
ta dispone di 
documentonan 
confidencial cu ta 


rekeri cautela pa cual seguridad ta 
un factor importante. 

A busca solucion na manera 
pro-activo 

For di momento cu personal di 
Algemene Rekenkamer a wordo 
informa cu ta existi e posibilidad 
cu lo bay perde nan parkeerplaats, 
nan a tuma contacto di biaha cu 
e instancianan concerni pa por 
regla un solucion pa e problema 
premira di parkeer.Esaki tabata na 
final di augustus 2015 cu tabata e 
mesun temporada cu e instancia 
di Aruparking a wordo estableci. 
Personal tabata (y ta) dispuesto pa 
paga pa un vergunning, pa asina 
dispone di un luga den cercania 
di nan edificio manera cu ley di 
parkeer ta stipula. 

No obstante esaki, e peticionnan 
di personal di Algemene 
Rekenkamer, pa regla un luga 
di parkeer sea via Aruparking of 
sea via Gobierno mes, no a wordo 
scucha como cu tabata wordo 
bisa na e momento ey cu ‘ainda 
Algemene Rekenkamer ta dispone 
di su parkeerplaats’. 

Despues cu en berdad e 
parkeerplaats di Algemene 
Rekenkamer a wordo cera sin 
cu a regla alternativa, e personal 
a bolbe tuma contacto cu 
e instancianan concerni y cu 
Ministernan encarga. 

A manda carta y sugeri 
alternativanan na Minister 
di Transporte, Minister di 
Infrastructura, Minister di 
Asuntonan General como tambe 
Aruparking. Apesar di promesanan 
cu lo percura pa un solucion, te cu 






SERLIMAR 


DIASABRA! 

5 T(\xU3jA 




Nos ta habrifordi 

10am te cu 4pm, 
solamente na Paradera Branch 

Pa tur servido y informadon! 

Pa mas informadon yama SERLIMAR na 524-5080. '^&rviáo (/Dfwfe'irDl 

dia di awe nada no a wordo 
regla pa personal di Algemene 
Rekenkamer. 

Peticion no ta wordo tuma 
na serio 

Personal di Algemene 
Rekenkamer ta sinti cu nan 
peticion pa regla un otro 
luga di parkeer no a wordo 
tuma na serio. Esaki mirando 


ATTENTION, 

Honda Drivers 


cu nan peticion a bay pareu 
cu peticionnan di varios otro 
instancianan Gubernamental. 
Personal di Algemene Rekenkamer 
tin confirmacion cu otro 
instancianan si a haya acceso na un 
luga alternativo pa parkeer sea via 
Gobierno mes of via Aruparking 
den cercania di nan edificio. Ta di 
lamenta cu e unico luga di parkeer 
cu a wordo ofreci via Aruparking 
na personal di Algemene 
Rekenkamer ta na punta 
final di e parkeerzone, 
na rand di Lagoen (ex- 
Valero). 

Esaki no ta den cercania 
di nan luga di trabou. 


Please be aware we have a recall under way to repair airbag inflators, 
at no cost to you, in certain Honda vehicles (listed below).To see if your vehicle 
needs immediate attention, please check its recall status by taking one of the 

following steps: 

VISIT Jossy Motors N.V. the authorized Honda dealer in Aruba 
and, if affected, have it serviced. 

CALLtheir local office at 588-9777. 

Jossy Motors N.V. is committed to addressing your needs and 
concerns. We will provide a free-of-charge rental car or loaner vehicle if there is 

a delay while getting your car repaired. 

Almost everyone knows someone who owns a Honda. If you know 
a Honda driver who might own an affected vehicle, please encourage 

them to contact us. 

We care about your safety, so please take action immediately. 

Affected Models: 

REVISED 


Honda Accord 

2001-2007 

Honda Civic 

2001-2005 

Honda Fit 

2002-2013 

Honda Civic 

2012 

Honda Stream 

2001-2004 

(Right Hand 

Drive Only) 

Honda Pilot 

2003-2008 

Honda CR-V 

2002-2012 

Honda Odyssey 

2002-2004 

Honda CR-V 

2013-2014 

Honda City 

2009-2013 

(Right Hand 

Drive Only) 



Personal ta boga pa un 
solucion 

Personal di Algemene 
Rekenkamer un biaha 
mas kier a manda un 
suplica na e Ministernan 
concerni, como tambe 
na Parlamento di Aruba, 
pa yuda nan haya un 
solucion structural mas 
pronto cu ta posibel pa 
asina nan por eherce nan 
trabounan na un manera 
eficiente. 

Personal di Algemene 
Rekenkamer ta ripiti cu 
nan ta dispuesto pa paga 
y tambe cana pa por tin 
acceso na nan vehiculo, 
tanten cu ta trata di un 
luga den cercania y sigur. 
No obstante cu 
Secretariado di 
Algemene Rekenkamer 
tin falta di personal ta 
aspira pa ehecuta nan 
tareanan mas eficiente 
posibel. 

E personal existente kier 
enfoca cu mirando e 
hecho cu nan mester uza 
nan propio vehiculo, ta e 
deber di un bon dunado 
di trabou pa percura pa 
un luga di parkeer den 
cercania pa staciona 
esaki. Nan kier evita cu lo 
mester bay den protesta 
pa algo basico manera 
esaki. 


































Partide MEP a 
celebra Dia di 
Independencia 
di Republica 
Dominicana 


DEN FIN di siman e colonia Dominicano rond di mundo 
a celebra 172 aña di independencia, y aki na Aruba 
tambe. 

E colonia Dominicano ta estableci na Aruba desde hopi 
tempo, y a contribui na desaroyo economico di nos pais. 
Ta p’e motibo ey partido MEP semper ta cumpli cu e 
colonia Dominicano, y e aña aki no tabata un excepcion. 
Lider di MEP, Evelyn Wever-Croes, hunto cu 
Parlamentarionan Glenbert Croes, Guillfred Besaril, Ady 
Thijsen y candidatonan Mireille Sintjago y Endy Croes 
a forma parti di e celebracionnan oficial diasabra, n’e 
acto protocolario, y diadomingo durante e celebracion 
na RIU Hotel. 

Tur a wordo hopi bon ricibi, y por a nota cu e aprecio y 
respet ta mutuo. Pabien Dominicanonan cu celebracion 
di Dia di Independencia di Republica Domincana. 

Nos hobennan profesional 
lo beneficia grandemente 
di e Plataforma digital di 
trabou 


S E G U N 

sra. Arends-Reyes, durante 
tratamento di Presupuesto 
2016, recientemente un mocion 
na beneficio di nos ‘young 
professionals’ a ser aproba 
unanimamente pa 21 miembro di 
Parlamento. 

Sra. Arends-Reyes a trece 
e preocupacion dilanti di e 
desempleo bou di hobennan cu 
tambe ta un fenomeno mundial 


cu no ta un excepcion 
na Aruba, aunke cu 
mester bisa cu poco poco e 
ta bahando na Aruba di 2009 cu 
a hay’e na 33%, awo e ta alrededor 
di 22%. 

“Na momento cu nos haya 
hobennan cu ta studia afo pero 
cu no tin mucho conexion pa yega 
na un trabou na Aruba of no tin 
un bon bista di locual mercado 
mester, ta scoge pa keda traha afo. 
Esaki ta e conocido fenemeno di 
brain-drain, realidad ta cu Aruba 
ta carece di profesionalnan cu ta 
yiu di tera cu kier bin bek Aruba. 


Na diferente isla den region a 
cuminsa cu diferente proyecto 
di ‘matching’ y vacature/stage 
bank central pa studiantenan of 
profesionalnan yiu di tera cu ta 
den exterior, pero casi semper 
tabata bin di iniciativanan priva y 
no di Gobierno. 

Si e iniciativa bin di parti Gobierno 
hopi biaha e tin mas chens pa e 
proyecto tin continuidad”, segun 
sra. Arends-Reyes. 

Den e cuadro aki sra. Arends-Reyes 
a presenta un mocion pa Aruba por 
centralisa e vacaturanan y stage 
riba nivel di mbo hbo/wo pa yuda 


e studiantenan of haya experiencia 
y netwerk na Aruba prome cu nan 
cuminsa solicita caba y asina 
facilita e proceso di match cu 
vacatura y profesionalnan. 

Sra. Arends-Reyes por a tuma nota 
cu di parti di Ministerio encarga cu 
Labor y Hubentud a mira e balor 
y importancia di e mocion aki y 
a haci trabou di dj’e cu ta algo di 
elogia y cu sigur nos hobennan y 
profesionalnan lo beneficia di dj’e. 
Pronto e plataforma aki lo ser 
presenta durante Expo Trabou 
2016 na april sra. Arends-Reyes 
ta termina bisando. 


E suma di salario minimo pa un empleado 
cu tin 18 aña di edad of mas ta wordo ahusta 
entrante 1 di maart 2016 na Afi. 1677,60 pa 
lunayAfl. 391,25 pa siman. 

Pa un empleado di 18 aña of mas cu ta haci 
trabou domestico e salario minimo ta bira Afl. 
782,65 pa luna. Pa e empleado domestico cu 
ta traha 22 ora of menos pa siman e suma di 


E Ordenansa Laboral 2013 ta e ley cu ta regla 
condicionnan di trabou manera e. o. e oranan 
maximo cu por traha pa dia of pa siman, dianan 
di sosiego, pago di overtime y pago riba dianan 
di fiesta. 

E Ordenansa Laboral no ta aplicabel pa tur 
trahado pero ta conta solamente pa trahadonan 
cu ta cay bou di e limite di salario. 


Aumento salario minimo y 
limite di salario Ordenansa 
Laboral 2013 entrante 
ayera, 1 di maart 2016 


MINISTERIO di Asuntonan Social, 
Hubentud y Labor y Departamento di Labor 
y Investigacion ta anuncia aumento di salario 
minimo y e limite di salario pa aplicacion di e 
Ordenansa Laboral 2013 entrante 1 di maart 
2016. 


salario minimo lo bira Afi. 8,75 pa ora. 

Como consecuencia di e ahustacion di e salario 
minimo e limite di salario pa aplicacion di e 
Ordenansa Laboral 2013 (Arbeidsverordening 
2013) tambe lo subi entrante 1 di maart 2016. 


E limite di salario nobo lo 
bira entrante 1 di maart 
2016 e salario minimo actual 
(Afl. 1.677,60) X factor 2.2= 
Afl. 3.690,72. Esaki ta encera 
cu trahadonan cu ta gana 
un salario di Afl. 3.690,72 
pa luna of Afl. 44.288,64 pa 
aña of menos ta cay bou di 
proteccion di e Ordenansa 
Laboral 2013 y tin derecho 
riba tur e condicionnan di 
trabou stipula den e ley aki. 

Departamento di Labor y Investigacion ta pidi 
tur trahado y principalmente dunadonan di 
trabou pa tene bon cuenta cu e cambionan aki. 

Parlamentario Melvin Tromp: 

Tereno na Palm 
Beach a wordo 
otorga pa Charro 
Kelly di MEP na mi 
persona na 1996 


“ORA CU argumento valido no 
ta existi, tin hende y medionan 
di comunicacion liga na partido 
MEP, ta trata di tacha bon nomber 
y integridad di representantenan 
di pueblo den Parlamento.” 

Diamars mainta, Parlamentario 
Melvin Tromp a reacciona riba 
otro intento di un persona y 
su corant liga na partido MEP, 
pa crea confusion den pueblo 
dor di publica cosnan cu no ta 
cuadra cu berdad y ta trata di crea 
incertidumbre den integridad 
di e propio Parlamentario 
aki y tambe riba Minister di 
Infrastructura, sr. Benny Sievinger. 

“E falta di respet aki ta di condena 
severamente ya cu siman pasa e 
corant aki a publica un articulo 
insinuando cu mi persona den 
calidad di miembro di Parlamento, 
ta rancando tereno di pueblo sin 
pasa den e proceso cu tur hende 
ta pasa aden. 

E publicacion a carga e titulo di: 
“Parlamentario Donkey a haya 
dos tereno na Palm Beach banda 
di otro,” y lo ta bon pa splica e 
persona di MEP aki y su medio 
di comunicacion cu ora cu e kier 
papia di donkey lo ta bon e realisa 
cu donkey ta ora cu bo ta permiti 
hendenan haci cosnan cu bo patras 
di Sporthal na Santa Cruz. Esey ta 
actonan di donkey! 

Mi no tin mucho tempo, 
sinembargo, pa perde cu e persona 
aki pero ta na su luga mi pone na 
su luga”, Melvin Tromp a bisa. 


“Na aña 1995 trahando den 
refineria, mi persona a haci 
un peticion pa e pida tereno 
na Malmok y a yena tur papel 
necesario y aki mi ta presenta un 
copia di e acta firma pa Notario, 
cu ta mustra cu e tereno a pasa na 
mi nomber na 1996. 

E tereno aki a wordo otorga y firma 
pa sr. Charro Kelly di MEP y henter 
e proceso a cana e mesun caminda 
cu cualkier otro ciudadano a cana 
pa haya un pida tereno. 

Pa colmo e tempo ey cu mi a 
haya e pida tereno aki otorga pa 
Gobierno pa medio di Charro 
Kelly, ni mi persona y tampoco 
Benny Sievenger, no a ni 
contempla pa drenta politica ni 
liga na ningun partido, pues aki 
ta mira e mentalidad di e fuente y 
sostenedo di MEP aki, cu ta kere 
cu ta tur hende e por mishi cu nan 
integridad. 

Pues e articulo cu a wordo publica 
pa duna e impresion cu lo tin un 
onderonsje den Ministerraad pa 
loke ta otorgamento di tereno 
ya cu ningun momento 
mi persona a 
haya tereno 
for di Minister 
Zievinger. 

E unico tereno 
cu mi tin legal 
riba mi nomber 
pa cual tin 
documento 
oficial di Notario, 
taunterenocumi 
a haya na 1996 


cu intervencion di sr. Charro 
Kelly y cual ta keto bay riba 
mi nomber y caminda mi a 
cumpli na tur momento cu 
tur exigencianan cu tin pa 
un pida tereno asina mescos 
cu tur otro hende”, segun 
Melvin Tromp. 

“E mentiranan aki cu ta ser 
produci pa hendenan cu ta 
liga na partido di MEP y nos 
tin informacion concreto 
riba kende ta esunnan cu ta 
saca e mentiranan aki for di 
nan departamento pa nan 
partido MEP hunga e tipo 
di weganan aki, y lo ta bon 
pa menciona aki cu nos tin 
homber di esun cu ta haciendo e 
cosnan aki. 

Si e kier papia di acto coruptivo 
cu lo ta tumando luga cu tereno 
di pueblo, e informante di partido 
MEP aki mester splica un pida 
tereno di su famia cu el a pasa man 
pa esaki y bende, probechando 
di un miembro di famia cu no 
tabatin conocemento di e idioma 
Hulandes. 

Esaki mi persona ta na altura di dj’e 
ya cu dos prima di e miembro di 
MEP aki cu ta saca e 


informacionnan aki, a acerca mi 
persona pa mira kico por wordo 
haci pa e persona perhudica por 
haya husticia ainda relaciona c’un 
pida tereno na Santa Cruz. 

Esaki ta otro ‘cheap shot’ contra 
di Minister Sievinger den un 
campaña di partido MEP pa mira 
unda e tipo di insinuacionnan 
aki lo por pega insinuando cu 
mientras cu ta bisa pueblo cu no 
tin tereno mas na Noord pa duna 
pueblo, Minister Sievinger lo a 
saca dos pida tereno pa duna mi 
persona na Palm Beach. 

E tipo di cosnan aki ta bolbe 
demostra cu ora desesperacion 
ta domina partido MEP y no tin 
argumento ta busca forma pa 
haci cosnan baho cu nan ta kere 
lo faborece nan pero na final, 
manera mi a bisa semper, papel 
ta scop y awe boso tur por tuma 
nota di e documento aki. 

E tempo ey den un forma 
transparente sr. Charro Kelly 
a otorga e e tereno aki na mi 
persona y ta mesun cos cu dos yiu 
di ex lider di MEP, Nel Oduber, 
tambe a haya tereno otorga na 
nan persona dor di Gobierno di 
AVP pero awo kier crea un 
situacion cu no ta existi,” 
Parlamentario Melvin 
Tromp a declara. 








Prome Minister Eman masha interesa den varios 
programa cu Union Europeo ta brinda 

Horizon 2020 y 
programa BES riba 
biodiversidad ta 
importante pa Aruba 


DURANTE su estadia na Bmselas 
pa tuma rienda di OCTA, Prome 
Minister Mike Eman a tene varios 
combersacion cu ehecutivonan di 
Union Europeo cu di un of otro 
forma por yuda Aruba den su vision 
y pa amplia y logra su metanan 
riba tereno di sostenibilidad. 

Un tema importante di discusion 
tabata e programa ‘Horizon 2020’. 
Minister Eman a papia cu su 
director Robert-Jan Smits kende 
ta ‘Director General for Research 


and Innovation’. 

Prome Minister Eman: “E 
programa ‘Horizon 2020’ ta 
financia estudionan cu ta wordo 
haci dor di minimal tres instituto 
academico, p. e. e estudio riba e 
proyecto di alga (algen) unda ta 
capta e emision di C02 ta wordo 
haci dor di TNO y Universidad di 
Wageningen. 

Un universidad mas mester wordo 
acopla na e estudio aki pa asina 
Union Europeo haya interes pa 
coopera cu e programa aki di 


Aruba.” 

Minister Eman a 
splica cu esaki ta un 
di e condicionnan 
cu a pone durante e 
negociacionnan cu 
Citgo. 

Un proyecto - di 
algen - cu mester 
bin banda di esun 
di uzo di LNG of di 
gas natural pa asina 
e refineria por habri 
den un forma mucha 
mas ‘berde’ cu e 
tabata antes. 

Minister Eman a haci uzo di e 
oportunidad tambe pa papia cu 
ehecutivonan di un otro programa 
cu yama ‘BES’ (Biodiversiteit en 
Eco Systemen) cu ta encera cu 
henter mundo ta ‘fia’ e islanan 
unda biodiversidad ta hunga 
un rol importante nan espacio y 
experiencia cu a)mdo financiero di 
Union Europeo pa haci estudionan 
importante riba temanan actual 
manera cambio di clima den 
mundo. 

“Con e cambio di clima aki ta 


afectando e biodiversidad di e 
islanan y con evita esaki. Con hasta 
retrocede e efectonan negativo. 
Na Boneiro tin un bunita proyecto 
caminda e rifnan ta wordo planta 
di nobo pa pone un paro na e daño 
cu e desaroyonan economico y 
cambio di clima ta causando. 

Ta sorto di proyectonan asina cu 
Union Europeo ta financia for di e 
fondo di BES pa nos tambe ta hopi 
interesante.” 

Minister Eman a bisa cu el a 
papia tambe cu Clyde Abrahams, 
diputado di Boneiro riba e 
posibilidad pa Boneiro y Aruba 
intercambia di informacion riba e 
proyecto aki unda ta planta rifnan 
di nobo cu a wordo afecta dor di e 
trafico riba lama, pero tambe dor 
di p. e. uzo di ‘lotions’. 

“Pa nos ta importante pa reestablece 
e balansa den nos sistema di 
biodiversidad y interesante den 
esaki ta e cooperacion cu por 
haya di Union Europeo”, Prome 
Minister a subraya cu esaki y 
otro programanan interesante e 
bentaha cu UE ta ofrece. 

DIAMARS mainta, Minister Otmar 
Oduber tabata di bishita na Santa 
Rosa unda a reuni cu e empleadonan 
cu ta traha incansabel pa nos sector 
primario. 

Pa e mandatario ta un gran 
satisfaccion di mira con su maneho 
pa Santa Rosa a continua, cu mesun 
entusiasmo den cada un di esnan 
cu ta forma parti di e ekipo di e 
departamento aki. 

Na mes momento Minister Oduber 
ta reconoce e retonan dificil cu ainda 
e departamento ta enfrenta manera 
ta e. o. e scarsedad di awa y tambe 
ekiponan necesario den Santa Rosa. 


Sr. Oduber a comparti cu e 
empleadonan di Santa Rosa cu ya 
caba el a sinta cu su colega Minister 
Bermudez como tambe cu Conseho 
di Minister cu a acorda cambio di 
ley pa haci Sector Primario liber di 
impuesto. 

“Di e forma aki nos por fomenta y 
incentiva e sector aki mas ainda.” 
Minister ta comenta. 

Un otro punto di atencion ta e 
continuacion di e mercadonan cu ta 
asina exitoso, di cual ta evaluando 
si lo por saca nan for di Santa Rosa 
y hiba nan den barionan pa cumpli 
cu e cantidad di peticionnan ricibi. 


Minister Otmar Oduber ta anuncia durante reunion na Santa 

Ta cla pa haci cambio den 
ley ^lrcomberti Sector 
Primario liber di impuesl 


Intencion ta pa sostene Santa Rosa 
cu algun inversionnan cu Gobierno 
lo kier haci pa e departamento por 
sigui brinda e servicio y sosten na nos 
agricultornan, esnan cu ta practica e 
cria di bestia y sector primario den 
su totalidad. 

Prioridad ta sigui di ta e suministro 
di awa na cunukeronan y criadonan, 
pero esey no ta tur. 


Minister Oduber ta termina bisando: 
“Mi ta sumamente satisfecho pa mira 
con e facilidad aki ta wordo manteni 
dor di e trahadonan. Mi ta cla pa sigui 
dedica e atencion necesario y na 
sector aki y mi ta mira con mira con 
entusiasma e ekipo ta ya cu nan sa 
con nos ta traha pa por tin un Santa 
Rosa fuerte para riba su pia.” 

Mervin Wyatt-Ras: 

Gezonde Scholen a haya 
atencion di Parlamento 
den reunion di dos 
comision 


“DIAMARS den reunion di dos 
comision di Parlamento, esta un 
di Enseñansa y esun Salubridad 
y Asuntonan Social a reuni cu 
stuurgroep di Gezonde Scholen, 
encabesa pa sra. Miriam Baiz y cu 
presencia di Minister di Enseñansa 
y Famia, sra. Michelle Hooyboer- 
Winklaar. 

Esaki taunproyecto piloto cu a cuminsa 
cana mundialmente desde aña 1977 
y na Aruba e stuurgroep a lanta na 
aña 2011. Cinco scol ta participa y 
ta dirigi riba structura e scol di 
tal forma cu ta atende cu cuido di 
salud, movecion y desaroyo social- 
emocional. 

E ta basa riba e definicion di WHO 
di salud cu ta bienestar fisico, social 
y mental. Tin diferente strategia, e. 
o. pa crea un ambiente saludabel y 
sigur pa e mucha por siña, sosten pa 
maneho di alimentacion, duna sosten 


na desaroyo social y psicologico, 
optimalisa structura di cuido y di 
movecion na scolnan. Alabes stimula 
buurtparticipatie”, di acuerdo cu sra. 
Wyatt-Ras. 

A trece padilanti cu ta necesario pa 
e proyecto por continua y cu 
ta necesario training di esnan 
cu ya caba ta den stuur groep 
pa garantisa conocemento 
optimal, alabes tin cu sigui cu sigui 
stimula mas scol pa participa. Tin 
cu constata cu e efecto lo ta e. o. cu 
lo baha gastonan di salubridad. 
Tambe e efecto di e cambio di 
e estilo di bida ta tuma tempo. 

Tur colega, di fraccion di AVP y 
miembro di fraccion di MEP, despues 
di a haya contesta riba cantidad di 
pregunta, tabatin elogio pa labornan 
di Gezonde Scholen. Ta spera cu nan 
por continua cu nan labornan”, sra. 
Wyatt-Ras a bisa. 



Dos auto a 
accidenta 
despues cu 
cacho a crusa 
caminda 


DIALUNA anochi, pa mas o menos 12’or tabatin un 
accidente riba Gaya Betico Croes. Un Kia Optima TX- 
343 tabata riba caminda ora diripente un cacho a crusa 
su dilanti. E no por a para na tempo y a dal e cacho. 

Despues un Toyota Tercel A-27203 cu tabata biniendo 
su tras no a nota cu e taxi tabata para y a dal tras di dj’e. 
E chauffeur di e Tercel a keda herida den e impacto. 
Ambulance a yega na e sitio pa atende cu e victima. 
Ambos auto a ricibi hopi daño, mientras cu e cacho 
mes a scapa y core bay. 

Parlamentario Sr. Jeffrey Kelly: 

Proyecto di Scolnan 
Saludabel a wordo 
presenta na 
Parlamento di Aruba 


“PARLAMENTO di Aruba a 
haya un presentacion di e proyecto 
di “Gezonde Scholen” (Scolnan 
Saludabel). 

Minister di Eseñansa a wordo 
acompaña pa representantenan 
di e stuurgroep cu a encarga su 
mes cu e proyecto aki. A conta 
cu presencia di Departamento di 
Enseñansa, IPA, Departamento 
di Salud, Departamento di 
Asuntonan Social y Ibisa. 

Desde aña 2013 a cuminsa cu un 
proyecto piloto na 5 scol, Paulus 
School, Scol Kudawecha, Scol 
Cacique Macuarima, Mon Plaisir 
Basis y Mon Plaisir Kleuter. Awo, 
tres aña despues ta preparando pa 


ofrece e programa na mas scolnan 
na Aruba”, segun Jeffrey Kelly. 

Metanan di e proyecto 

“E proyecto aki tin como meta 
principal mehora e prestacion na 
scol di tur mucha, pero tambe ta 
enfoca riba crea un comunidad 
saludabel y harmonioso cu ta 
mas consciente di nan estilo di 
bida. Otro metanan ta pa forma 
ciudadanonan mas productivo y 
hisa productividad laboral a largo 
plazo. 

Si nos educa nos muchanan na un 
edad mas hoben posibel pa scoge 
bon ora ta trata alimentacion, 
nos lo crea un comunidad 


mas consciente y esaki 
automaticamente lo por 
yuda baha gasto di cuido 
medico aki na Aruba. 

Un scol saludabel ta un 
scol cu ta stimula salud, 
bienestar y seguridad 
den un forma integral y 
structural di alumno y 
maestronan. Ta educa nos 
muchanan y ta splicanan 
cu e meta di e programa aki 
ta pa nan salud, bienestar 
fisico, mental y social. 

Responsablidad di NOS TUR! 

Idea ta pa involucra mas hopi scol 
posibel pa asina purba di yega na 
mas hopi mucha. 

E scolnan lo ricibi sosten pa 
introduci maneho di alimentacion 
pa despues nan mes por carga 
esaki. Pa cuminsa cada scol 
mester percura pa ofrece of 
bende alimento saludabel na su 
alumnonan. 

Maestronan por yuda carga y 
apoya e proyecto aki na scol y 
fungi como “role model” pa nos 
muchanan pa loke ta trata hiba 
un bida saludabel, hasi ehercicio 
y ta consciente di bo “lifestyle”. 
Naturalmente esaki no ta termina 


na scol. 

Nos mester corda cu mayornan 
tambe mester duna un man na 
cas dor di no prohibi, sino educa 
nan yiunan pa scohe bon ora ta 
trata alimentacion. NOS TUR 
mester aporta na un comunidad 
mas saludabel”, e Parlamentario 
ta bisa. 

Ausencia di mayoria di fraccion 
diMEP 

“Ta di lamenta cu di henter e 
fraccion di MEP, unicamente sr. 
Glembert Croes tabata presente. 
Na final sr. Croes a aplaudi e 
presentacion y e iniciativa di e 
proyecto y te hasta a menciona cu 
lo ta bon pa tur partido politico 
inclui esaki den nan programa di 
partido. 

Loke sr. Croes no ta na altura di 
dj’e, ta cu “Gezonde Scholen” 
ta forma parti di e programa di 
partido cu AVP a bay eleccion cu 
ne na aña 2013.” 

Parlamentario Kelly ta reitera cu 
awe Partido di Pueblo Arubano 
AVP ta demostra cu e ta cumpli 
cu e metanan cu ta fiha y tin un 
vision pa loke ta trata bienestar y 
progreso di pueblo y pais Aruba. 



Minister 
Otmar Oduber 
a bishita 
Gebernader 


DESPUES di ya caba pa algun siman 
den seno di Conseho di Minister y den 
seno di partido a atende, discutiy aclaria 
puntonan di vital interes pa pueblo di 
Aruba, diamars mainta Minister Otmar 
Oduber a bishita Gobernador pa un 
bishita di cortesia. 

Esaki despues cu ya caba e la dirigi un 
carta na su Excelencia algun dia atras 
informando di e desaroyonan positivo 
cu a tuma luga. 

Minister Oduber ta comenta cu e 
diferente puntonan di atencion awor a 
bira puntonan di prioridad den Conseho 
di Minister. Referiendo na su decision 
e ta di opinion cu un persona ta keda 
eligi dor di e pueblo di Aruba pa haci un 
trabou y na momento cu bo ta sinti cu 
bo ta haya oido ta pasa locual a sosode 
dia 6 di januari ultimo. 

Sr. Oduber ta bisa: “Den un forma 
hopi madura a sinta na mesa a hiba 


combersacionnan, a haya oido y 
naturalmente esey ta significa cu bo ta 
sigui eherce bo trabou cu e mesun amor, 
cu e mesun pasion pero sigur tambe cu 
e mesun principionan cu bo a inicia bo 
carera politico cu ne. Nos ta laga tur cos 
y pone Dios nos dilanti y sigur cosnan 
grandi ta wordo haci pa e comunidad 
aki.” 

E mandatario ta sigui menciona cu su 
conviccion ta mas grandi cu nunca unda 
cu e ta forma parti di un ekipo, unda a 
papia di e diferencia cu tabatin y awo ta 
tras di lomba. Tin trabounan grandi cu 
mester wordo haci unda hunto lo sigui 
traha pa Aruba. 

Minister Oduber ta finalisa bisando: 
“Como politico na final esey ta locual 
mi ta pone mi dilanti pa haci y awe a 
base di respet y principio nos ta cla pa 
continua.” 

Cera conoci cu un ofishi clasico 

Museo Historico ta 
ofrece curso pa siña 
vlecht sombre 

Curso basico y "master class" ta cuminsa dia 22 di 
maart 


PA HOPI aña Aruba tabata masha 
conoci pa vlechtmento di sombre, pero 
desafortunadamente cu tempo e ofishi di 
antaño a bay perdi y a keda solamente 
recuerdonan bunita cerca famia di 
esunnan cu tabata eherce e trabao aki. 
Pa rebiba e arte aki, Museo Historico 
ta organisa diferente les, incluyendo 
un curso basico y un asina yama 
“masterclass” pa esunnan cu kier sigui 
un curso di nivel mas halto. 

Coordinador di e departamento di 
educacion di Museo Historico, Valerie 
Willer, a remarca cu e interes pa e 
cursonan aki ta hopi grandi. Tin masha 
hopi reaccion, particularmente di 
miembronan di famia di trahadonan 
di sombre kende ta sinti e nostalgia 
y curiosidad pa siña e ofishi cu nan 
antepasadonan tabata conoci p’e. 

E “masterclass” tin un duracion di tres 
siman y ta resorta bao di e artesanonan cu 
tin seyo. E ta un curso bastante intensivo 
cu ta costa 75 florin pa persona. E curso 
basico ta costa 50 florin y ta encera tres 
anochi di dos ora cada uno, cu ta tuma 
luga den transcurso di un siman. 

E cursonan ta tuma luga for di dia 22 
di maart p’adilanti bao di guia di Stan 
Hoogerhout, kende ta un profesional 
di vlecht macutu y otro obhetonan, for 
di Hulanda. Hoogerhout ta bon conoci 
como un profesional cu a tuma un ofishi 
y metodonan clasico y a traduci nan pa 
nos temponan moderno. 

Tur persona interesa pa participa na e 
cursonan, por yama telefon 5885199 y 
puntra pa Valerie Willer pa informacion 
y inscripcion. 

Museo Historico ta interesa den , 
artefactonan y materialnan cu tabata / 
wordo uza pa e arte di vlechtmento ' 
di sombre y ta pidi tur persona cu por 


tin algo ainda na cas cu nan kisas ni sa 
kico e ta, manera e artefacto cu ta wordo 
uza pa forma e sombrenan, pa tuma 
contacto cu Valerie Willer. T ambe Museo 
ta interesa den e sombre(nan) mes of 
otro obheto cu nos antepasadonan a 
vlecht of a cumpra of haya regalo di un 
vlechtdo. Pa expande e conocemento y 
informacion tocante e industria aki cu 
a hunga un rol significante den historia 
di Aruba, Willer a splica, ta buscando 
tambe storianan y anecdotanan cu tin di 
haci cu vlechtmento di sombre na Aruba. 

Valerie Willer ta conta cu por ehempel 
un persona a conta nan cu su wela a 
cont’e con ora Obispo a bin di Corsou un 
persona a bend’e un sombre pa tres florin 
y ainda e wela ta corda con el a rabia 
masha cu e hende cu e bende Obispo e 
sombre, como cu e sombrenan tabata 
costa en realidad apenas Afl. 1,50. 

Na Corsou ainda tin un señora cu ta 
vlecht sombre, pero na Aruba ta parce cu 
e ofishi aki a muri. Ta importante pa duna 
e parti di historia aki di Aruba un cara 
personal, cu storianan y anecdotanan 
pa e comunidad por sinti un “link” y 
relacion cu e ofishi di antaño aki. Por 
tuma contacto cu Valerie Willer na 
telefon 5885199, na Museo Historico pa 
cualkier detaye relaciona na e cursonan 
y e ofishi di vlechtmento di sombre. 



Otro siman, relaciona cu falta di 
vergunning pa opera Ocean Z 

Zinu 
Properlies 
lo enlama 
un olro 
caso 
hudicial 


ZIZZU Properties, doño di e boutique hotel Ocean Z. 
na Malmok a dicidi di entama un otro caso hudicial 
contra di Gobierno.Minister Schwengle te awor no 
a duna vergunning, pero e mandatario ta prefera di 
warda resultado di bodemprocedure. 

T’asina cu na december di aña pasa, habitantenan 
di bario di Malmok (Preserva Malmok) a entama un 
caso sumario contra di Zizzu Properties, unda Huez a 
dicta cu e doñonan no por habri e boutique hotel aki, 
pa falta di diferente permiso.For di e tempo ey, Zizzu 
Properties a anuncia cu nan lo bay den apelacion, pero 
tanten cu no tin un veredicto den Corte di Apelacion ta 
dificil pa otorga e permisonan necesario na Ocean Z. 

Ayera mainta, Minister dr. Alex Schwengle a ser 
confronta cu pregunta riba e situacion aki, unda cu 
Ocean Z a laga sa di entama un otro caso hudicial, 
pa demanda Huez ordena Gobierno pa duna e 
permisonan necesario. 

E ultimo veredicto ta para bon cla, e procedura cu 
mester hiba pa haya e permisonan desea, pero tur 
consehero di Gobierno a recomenda pa mihor warda 
e caso den bodemprocedure. 

Ta Corte di Husticia a recomenda pa warda riba e 
resultado di bodemprocedure, Gobierno no tin nada 
di otorga. Y pesey Minister Schwengle ta warda. 
Riba dje, e mandatario no ta di acuerdo con henter 
e procedura a bay, unda a construi un cas, pa cual a 
haya permiso di construccion,pa na final cambi’e pa 
un boutique hotel. 

Pesey Minister Schwengle ta kere cu mester bin un 
vergunning stelsel nobo, pasobra e no ta di acuerdo 
manera e caso di Ocean Z. a tuma lugar, cu a viola su 
bestemmings vergunning. 

Xpresa bo mes 

Pa: Remigio A. R. Wever, 
42.10.01.44 
Savaneta 120 


Fundacion cerebral 
vascular accident di 
Aruba, ta cu lomba 
contra muraya 


Di un dia pa otro mester a abandona espacio cu Booshi 
Wever a pone na nan disposicion na aña 2008 


MANERA ta conoci Minister anterior den 
Gabinete di MEP, encarga e.o. cu Salubridad 
Publico, esta Candelario - Booshi - Wever, na 
comienzo di 2006 a muda su Ministerio y algun 
departamento cu tabata cay bao di su encargo, 
p’e edificio unda anteriormente Centro Medico 
di San Nicolas tabata ubica. 

Ya for di e temponan ey e Fundacion CVA, di 
cua e miembronan tabata encarga nan mes pa 
guia pacientenan cu a yega di haya stroke, y 
famia di esakinan, tabata den necesidad di un 
espacio adecua, for di unda lo por a atende e 
paciente y su famia mihor. 

Den e añanan ey Presidente di e Fundacion 
tabata sra. Hellen Mohamed, un persona cu 
tambe a yega di sufri un stroke, y kende pues for 
di experiencia tabata conoce e necesidadnan 
di un paciente di stroke y di e famia. 

No tabata nada straño anto cu sra. Mohamed, 
porcierto conoci como un persona hopi 
“mondig”, a tuma e curashi y a acerca Minister 
Booshi Wever - si mi no ta equiboca riba veld 
di football na Brazil - cu e peticion, splicando e 
meta y e situacion di e Fundacion, si e, Booshi, 
lo por a yuda e Fundacion cu un espacio den 
Centro Medico bieu, pues unda e tabatin su 
Ministerio. 

Weitando e.o. cu e Fundacion y su miembronan 
tabata traha riba un base boluntario, y cu 
ademas nan no por a “afford” huur di un 
oficina, Booshi no a duda ningun momento, y 
e dia siguiente mes el a duna instruccion na su 
personal pa ta prepara pa yuda sra. Mohamed 
unda cu esaki lo por tabata necesario. 

Esaki di berdad tabata un alivio p’e Fundacion, 
aunke e miembronan mes a sigui traha sin 
pago, pero si cu e gastonan cu un asistencia 
of guia asina ta trece cune; pensa p.e. riba e 
transporte cu e miembronan mester a cubri 
for di nan propio saco sin ser restitui pa 
esey; of e oranan cu nan ta hinca den guia 
e pacientenan y nan famia, sin entrada! 


Den curso di añanan hopi informacion por a 
ser acumula, hopi material a ser produci, y ta 
bastante documentacion a mira luz di dia. 
Hopi paciente, y hopi famia di e pacientenan 
aki, a ricibi bon ayudo y guia di e Fundacion. 
P’esey tambe tabata un baño frieu, ora cu 
diabierna, dia 26 di februari ultimo, sra. Hellen 
Mohamed a haya un yamada di un persona di 
Asunto Social, kende a informa sra. Mohamed 
cu riba instruccion di Infrateam e espacio 
mester ser entrega bek per dia 1 di maart; esaki 
tabata kier men pues cu pa dialuna, dia 29 di 
februari, e espacio mester tabata bashi!!! 

Tur esaki SIN cu e Fundacion a wordo ofreci 
NINGUN alternativa unda pa bay!! 

Sra. Mohamed cu ayudo di algun amigo a 
logra saca e material, documentacion y filenan 
pa hiba esakinan na su propio 
cas, te cu e lo por haya un 
ubicacion apropia. 

Hecho ta cu sra. 

Mohamed y e 
Fundacion no 
tin ningun 
caminda pa 
canapaanula 
e instruccion. 

Hecho ta 
tamb e cu 
esun cu a tuma 
e decision - 
Infrateam of 


Minister? - pa saca e Fundacion for di e local 
den e Centro Medico anterior, no tin ni e menor 
idea - geen fiauw benul - di e importancia di e 
trabao di e Fundacion. 

Sino, por lo menos lo el a duna instruccion 
tambe pa (laga) busca un otro alternativa p’e 
Fundacion, y sigur NO saca nan di un dia pa 
otro! 

Aunke nan halanan a wordo corta, e Fundacion 
ta sigui trata na duna e servicio n’e (ex-) 
pacientenan y nan famia di e mihor manera 
posibel, aunke esey lo por kier men cu nan 
lo mester bishita e pacientenan y nan famia 
cas pa cas, cu tur su consecuencia entorno 
horario, gastonan di transportacion, cu lo 
mester wordo cubri for di e propio saco di e 
miembronan. 

Ohala cu Minister di Salubridad tuma e 
pasonan necesario p’e Fundacion 
por haya un espacio nobo, for 
di unda nan lo por atende 
e pacientenan y nan 
famia. E Fundacion y 
su miembronan ta para 

I cla pa sigui cu nan 
trabao boluntario; un 
ayudo di Gobierno 
y di Minister 
Schwengle lo ser 
aprecia altamente. 

Cempania di aute 
mester paga beet di 
20 mil délar 


KRALENDIJK - Dia 28 di augustus 2012, e ley pa evitá labamento di placa 
y financiamento di terorismo a drenta na vigor. 

E ley aki ta obligá sector di servicio, manera banco, abogado y notarionan, 
pero tambe p.e. bendedornan di auto y makelaarnan pa méldo transaccionnan 
inusual na Gobiérnu Central. 

E ley a pone algun criterio obhetivo y subhetivo p’esaki. Asina p.e. mester 
méldo cada transaccion cash di mas cu 11 mil dólar. Tambe mester méldo 
transaccionnan inusual di propiedad inmóbil. 

Dor di Financial Intelligence Unit (FIU) di Gobiérno Central ta wak 
seguidamente si realmente e transaccion ta inusual y si tin posibel algo 
sospechoso n’esaki. 

Despues di esaki por sigui un investigacion penal. 

Dor cu e sector di servicio tin e obligacion aki, tin un drémpel pa evitá 
malversacion financiero y structuranan ficticio. Pero banda di esey, e obligacion 
describi ta percura pa sector di servicio ta aun mas cauteloso. 

Di e forma aki e ley ta percura pa ta mas diñcil pa criminal y teroristanan hinca 
nan sén sushi den tráficacion económico. 

Na 2014 e instancia di supervision (Bureau Toezicht) WWFT a haci un 
investigacion riba cumplimento cu e ley pa evitá labamento di placa y 
financiamento di terorismo (Wet ter voorkoming van witwassen en de 
financiering van terrorisme BES WWFT BES) na Bonaire. For di e investigacion 
aki a resultá cu un compania di auto posiblemente no a cumpli cu e obligacion 
pa méldo. 

Despues cu a descubri esaki Fiscale Inlichtingen en Opsporingsdienst (FIOD 
) di Ministerio di Finansa bou di guia di Ministerio Publico BES, a haci un 
investigacion penal. 

E investigacion aki a conducf n’e conclusion cu e compania di auto 
aki a haci su mes culpabel na vários ocasion di no méldo pagonan 
cash y vários biaha no a haci suficiente investigacion di e cliente. E 
sospechoso sinembargo, conforme WWFT BES, ta obligá pa haci esaki. 

Ministerio Publico ta tuma e sospechoso hopi na malo p’e hechonan aki. 

Ta generalmente conocf cu criminalnan hopi biaha ta usa nan sénnan sushi 
pa cumpra autonan nobo y caro. 

Dor di keda sin méldo transaccionnan inusual, e sospechoso ta haci mas fácil pa 
criminalnan laba nan sénnan sushi, miéntras cu e sospechoso tin hustamente 
e obligacion pa méldo esaki na FIU p’asina haci mas dificil p’e transaccionnan 
inusual aki tuma lugar. 

E sospechoso no a haci esaki, pero a laga mira tambe cu el a siña for di fayo di 
pasado. Durante di un contról di Bureau Toezicht WWFT na 2015 no a constatá 
niun iregularidad. Ministerio Publico p’e motibo aki a dicidi di posponé e caso 
aki condicionalmente. Sospechoso mester paga un boet di 20 mil dólar, y 
a haña un periodo di prueba di un aña. Esaki ta nifiká cu ainda Ministerio 
Publico por pérsigui e sospechoso aki si e bolbe faya cu lei durante di e periodo 
di prueba. 


Na caminda pa luna cultural 

Entrega bo 
peema pa 
participa 
pa Peeta di 
Patria 2016 

E ANA aki Ministerio di Cultura, Departamento 
di Cultura Aruba, Comision Celebracion Dianan 
Nacional y Fundacion Lanta Papiamento ta duna 
oportunidad na nos poetanan pa skirbi nan poesia, 
inscribi, entrega y participa den e “Poeta di Patria 
2016”. 

Den 2016 e competencia Poeta di Patria lo carga e 
tema ‘Un Aventura Cultural’ pa honra y celebra nos 
patrimonio. 

Den e luna cultural aki, arte ta bibo. Ta abo so falta 
pa yega cerca y participa. 

Pa competi ta facil. Djis manda bo poesia pa 
Departamento di Cultura Aruba via e-mail: fundacion. 
lanta.papiamento@gmail.com y poetadipatria@ 
gmail.com. 

Manda esaki prome cu diahuebs 10 di maart venidero. 

Regla di participacion lo ta como lo siguiente: Minimo 
4 strofa y maximo 7 strofa; Cada strofa mester consisti 
di 4 linea; Mester rima (Mester ta un); Topico mester 
ta Aruba su patrimonio; Cultura, historia, folklore, 
tradicion, flora y fauna, y musica. 

E biaha aki participa cu nos Categoria Special SETAR. 
Bo persona mester ta dispuesto pa declama bo poesia. 

Cultura ta nos y nos ta cultura. Ban duna balor na nos 
idioma materno y su uzo corecto. 

Den e simbolonan di identidad nos ortografia di 
Papiamento ta uno importante y pa medio di cual nos 
ta comunica cu otro riba un base diario. 

E actividad aki di Poeta di Patria lo tuma luga riba 
dialuna 14 di maart 2016 di 7’or PM pa 9’or PM den 
Museo Historico Aruba na Fort Zoutman. 

Ban hunto celebra nos luna cultural, nos celebracion 
nacional, e fiesta cultural di nos 30 aña di Status 
Aparte y 40 aña di nos Himno y Bandera. 

Stellaris Casino ta e prome casino den Caribe pa 
lansa e aplicacion 

Hungadonan por 
saca ^^Selfie^^ y 
gana $50 den 
Stellaris Casino 

Promoviendo mas interaccion y mas contacto cu 
hungadonan 


NAARUBA e ta algo nobo y den Caribe 
tambe e ta un innovacion completo den e 
industria di casino, esta introduccion di 
un “selfie booth” unda hungadonan por 
comparti nan experencia, ora nan gana, 
ora nan diberti of djis ora nan ta sinti cu 
nan tin hopi suerte. 

Desde dia 29 di februari 2016, Stellaris 
Casino na Marriott Aruba Resort ta e 
prome pa lansa e producto moderno aki 
pa nos isla. 

Yazira Javois-Feliciana, Director of 
Marketing & Slot Performance na Aruba 
Marriott Resort & Stellaris Casino a 
presenta e producto nobo aki dialuna 
atardi durante un ceremonia den e casino. 
Nan a splica cu a haci uzo di un compania 
local, esta Expandeer, pa acesora nan den 
e aspectonan tecnologico cu e ta bin cu 
ne. Di nan banda Expandeer ta trahando 
cu un partner internacional cu amplio 
experencia den e tipo di aplicacionnan 
electronico asina. 

Pa por uza e “Selfie Booth” aki ta masha 
facil, pasobra e computer mes lo guia 
e hungado con pa saca e potret, ki 
background e kier uza cu e potret y e 
email adres unda e computer mester 
manda e potret. 

Asina cu e cliente ricibi e potret via su 
email den su celular, e ta “upload” riba 
Facebook y cu chens pa gana $50 pa por 
sigui hunga den e casino. E contenido di 
e publicacion ta keda pa cada hungado 
scoge, sea e kier comparti cu el a gana 
premio, cu e tin suerte, cu el a pasa bon 
y asina por sigui menciona. 

“Ta bisto cu popularidad di rednan social 


ta subiendo, locual ta haci cu mester 
cuminsa evalua e avenida ey tambe pa 
por yega na nos hungadonan y futuro 
bishitantenan door di expone Stellaris 
Casino Aruba den bista na esunnan cu 
no ta na Aruba ainda y laga nan mira 
experiencia di nan amigonan riba social 
media”, asina Yazira Javois-Feliciana a 
duna di conoce. 

Den casino specialmente no ta permiti 
sacamento di potret, debi na siguridad 
di e hungadonan y di e casino. Pero e 
“Selfie Booth” aki lo permiti e hungado 
libremente pa comparti su experiencia 
sin ningun problema. 

E evento pa introduci e “Selfie Booth” 
nobo y moderno aki den Aruba Marriott 
Resort & Stellaris Casino a bay compaña 
pa un evento special pa medionan di 
comunicacion hunto cu Aruba Trading y 
su champagne marca “Moét & Chandon”. 
A splica miembronan di prensa con e 
sistema ta traha y a permiti pa nan ta 
e prome nan pa saca un potret y “post” 
riba nan pagina di Facebooky asina duna 
inicio na un era nobo den e industria di 
casino, unda hungadonan por ta mas 
interactivo y por comparti nan alegria 
y suerte cu otronan tanto na Aruba mes 
como tambe rond mundo. 

Stellaris Casino lo sigui hunto cu “Moét 
& Chandon” tur diamars pa un anochi 
special caminda cu tur hungado cu 
saca nan potret na e “Selfie Booth” di 
Stellaris Casino lo ricibi un glas di “Moét 
& Chandon” como “welcome drink” y 
esaki lo sigui como special henter anochi 
pa solamente $10. 

RBC Auto Show2016! 

Gradioso evento 
di bendemento 
di auto nobo e 
weekend aki! 


DIA 5 di maart, RBC Royal Bank lo tin 
su tremendo car show cual lo tuma luga 
entre 5’or di atardi te cu 9’or di anochi den 
e parking lot di Compleho Deportivo Frans 
Figaroa. 

Durante e car show aki tur Car Dealers y 
algun Motor Dealers ta bay ta presente pa 
showcase nan autonan. RBC un biaha mas 
ta bay tin un tremendo oferta cu ta encera 
100% financiamento riba prestamo pa auto 
nobo cu un interes reduci di solamente 
7.5% APR. 

Ademas, tin e posibilidad di termino di 
pago te cu 7 aña, no tin cu paga gastonan di 
administracion y tambe ta ricibi un Gasolin 
Voucher di Afi.50 mas un bunita RBC Car 
Wash kit. 


Loke ta haci e oferta aki uno mas atractivo 
ainda ta cu RBC lo rifa tres tremendo 
premio unda e tercer luga lo gana Afl. 500 
cash, e segundo luga Afl.lOOO cash y e 
prome luga lo gana su prestamo na 0% di 
interes! 

Durante e Car Show lo tin Dinojump p’e 
muchanan, D J, cuminda y bebida bon surti 
y tur Car Dealers lo t’ey presente cu nan 
ultimo modelonan di auto cu descuentonan 
special! 

Pa bo por haya bo “pre-approval”, RBC ta 
invita bo pasa na un di su branchnan of 
yama su RBC Service Line na 588-0101. 
Mester trece dos ID valido, dos ultimo 
payslips si ta cobra pa luna, cuatro ultimo 
payslips si ta cobra pa quincena y carta di 
referencia di trabou. 

Team Aruba Drag Racing ta 
cuminsa lemperada 2016 e fin di 
siman aki na Oriande Speed Werid 

Jp invita tur fanatico pa yega y apoya nan 




E INTERNATIONAL Hot Rod Association 
(IHRA) ta bay inicia su temporada 2016 cu 
e Amsoil Nitro Nationals cu ta dia 4 pa 6 di 
maart proximo na e Orlando Speed World na 
Orlando, Florida. 

E ekipo Pro Stock di Aruba a bin ta trahando 
duro pa e evento aki durante henter e off- 
season y ya ta casi ora pa wak e frutonan di 
nan esfuersonan. 

Coredo arubiano Trevor Eman hunto cu su 
team a biaha siman pasa pa South Carolina pa 
regresa na e garashi di Team Aruba na Union 
caminda e ekipo ta trahando duro pa prepara 
e Mustang di Aruba.com pa su prome salida di 
e temporado 2016. 

Tanto e motor y e chasis a haya actualisacion 
di prestacion durante e off-season. 

E ekipo tambe a haci mehoracionnan 
na e funcionamento di e trailer di 
careda pa asina ta bon prepara pa 2016. 
E cambio di mas importante pa Team Aruba, 
asina mes, ta e patrocinio di Aruba Airport 
Authority. 

“Nos tin e prefilegio di forma un ekipo cu e 
team di Aruba Airport Authority den 2016,” 
asina Eman a bisa. “Nos Mustang Aruba. 
com lo carga cu hopi orguyo e logo di Aruba 
Airport Authority riba su hood. Hunto cu 
Aruba Tourism Authority awo nos por papia 
cu e fanatico y coredonan no solamente riba e 


aspecto di vakantie na Aruba, pero tambe con 
pa yega Aruba. 

Nos no por ta mas gradici pa e confiansa 
y sosten cu nos ta haya di Aruba Airport 
Authority y por tin sigur cu nos lo carga nan 
fuertemente den e Circulo di Ganado.” 

Aruba Airport Authority (AAA) ta e prome y 
ultimo impresion cu nos bishitantenan ta haya 
yegando y saliendo di nos ‘One Happy Island’. 
AAA ta haya buelonan for di tur aerolinea 
principal Mericano y ta ofrece su usuarionan 
un facilidad pa biahamento pa y for di e isla, 
incluyendo buelonan non stop, pre clearance 
customs y mas. 

Eman y Team Aruba su ekipo a traha pa 
prepara tur e componentenan di nan operacion 
siman pasa prome cu bay zuid pa e sesion di 
prueba den preparacion pa e Nitro Nationals. 
E ekipo ya caba ta na Orlando y tin planea di 
test durante e dia nan nos dilanti prome cu 
e evento mes fin di siman aki. Esaki lo ta e 
prome evento IHRA na Oraland Speed World 
y fanatico y coredonan ta mes tanto emociona 
pa e evento aki haci su debut. 

Categorianan profesional lo cualifica riba 
diabierna y diasabra prome cu eliminatorianan 
final riba diadomingo. 

E famoso categoria Pro Stock ‘Mountain Motor’ 
ta sigui gana popularidad entre fanaticonan 


dor cu ta e categoria profesional cu mas ta 
parce autonan traha den fabrica. 

“E crew ta ansioso pa cuminsa bek,” Eman a 
sigui bisa. “Mescos cu nos a traha pa mehora 
nos operacion durante e off season, e IHRA 
tambe a haci mescos. Nos ta ansioso pa un 
tremendo temporada nos dilanti. Nos no por 
warda mas pa wak tur nos amigo y fanaticonan 
na e pista di careda atrobe despues di tabata leu 
asina largo. Nos ta spera di topa cu fanaticonan 
nobo na e Orlando Speed World ya cu ta nos 
prome biaha eynan.Orlando ta un destino 
mundial di vakantie, pero e residentenan local 
tin mester di un break di nan mes. 

Aruba ta un luga perfecto pa hendenan di 
Florida por huy di e druk di nan propio ciudad 
turistico pa asina relaha riba nos beachnan 
blanco y awa blauw den un paraiso di berdad. 
Tambe nos ta ansioso pa ricibi amigo y 
famianna di Aruba pa compaña nos na e 
evento aki y cu e ta esun di mas cerca pa bula 
for di Aruba. E invitacion ta keda habri na 
tur nos fanaticonan di Aruba pa subi avion y 
bin cerca nos na Orlando pa wak nos core.” 

Pa mas informacion riba e evento aki bishita 
Amsoil Nitro Nationals event page. 

Sigui Team Aruba riba Facebook y Twitter. 
Haya resultado di caredanan, noticia, video 
y potretnan di e ekipo. Tambe por laga bo 
comentarionan pa sostene Team Aruba! 

Den Premio Excelencia den Deporte 2015 

E cuerpo di 
hurade cu tin e 
larea dificil pa 
scoge e aliela 
cu a resaila na 
aña 2015 

TUR AÑA un comision consistiendo di representantenan di 
diferente instancia di deporte manera Ministerio di Deporte, IBiSA, 
Lotto, COA, ASU como tambe nos reporteronan deportivo di corant, 
radio, website y television ta bini hunto pa scoge nos miho atletanan 
cu a destaca den e aña deportivo cu a transcuri, e aña aki 2015. 

Un trabou cu sigur no ta uno facil mirando e tantisimo nominacionnan 
cu mester wordo analisa conhuntamente cu e demas logronan di e 
atletanan cu a destaca den aña menciona. Un bes pa siman y pa mas 
cu dos luna largo e Comision encarga a bini hunto pa asina evalua 
tur informacion y comentario ricibi di e Federacionnan Deportivo 
pa a lo largo deposita nan voto di preferencia segun e criterianan. 
Pa loke ta e votacion pa e atletanan di aña 2015, e huradonan un 
bes mas tabatin e tarea dificil ya cu cada un a haya e oportunidad 
di defende su escogencia y hiba esaki den forma di discusion y 
evaluacion propio. Mester corda si cu e huradonan a traha a base di 
e informacion ricibi di e diferente federacionnan cu ta manda nan 
atletanan nomina. Na final a vota den forma democratico pa asina 
saca e ganadonan. 

Den Premio Excelencia de Deporte 2015 por a vota den nuebe 
categoria mientras e Comision lo rindi tambe homenahe na algun 
figura deportivo, manera p. e. directiva, entrenador, coach, referee of 
umpire cu a sobresali den deporte of ta duna su tempo y dedicacion 
na deporte. 

E miembronan di comision encarga pa scoge e miho atletanan a 
consisti di Jos Maduro di Sportsubsidie Commissie, Wilfario Willems 
alabes presidente comision di IBiSA San Nicolas, Gerald Franca di 
ASU, Claret Lopez di Time Out, Cadochi Kock di ATV, Jenny Loefstok 
di Radio Galactica, Elias Kock di Lotto, Nathalie Winterdal di Bon Dia 
Aruba, Ricardo Jimenez di Diario, Gilbert Croes di Sportkids Aruba, 
Hubert de Cuba di Sportpics Aruba, Milder Wever di IBiSA, Manuel 
da Silva di Tele Aruba y Seever Krozendijk. 

E Comision ta spera cu riba e dia di e evento di gala tur escogencia 
lo wordo respeta, acepta y aplaudi den gran forma. 

Diaranson dia 23 di maart proximo, e galardon Premio Excelencia den 
Deporte lo tuma luga den e mahestuoso ballroom di Aruba Marriot 
Resort and Stellaris Casino y lo cuminsa pa 7’or di anochi. 

Gradicimento y invitacion 

Pa medio di esaki famia kier a gradici tur hende kende a 
mustra nan atencion durante e momentonan di despedida di 
nostata stima 



Servinio Tromp 


Un gradicimento ta bay na; 

-Ambulance, Eerste Hulp ICU 

-Tina y Jacentho (Buchi) Geerman, Myrna Henriquez y Ellen 
Briesen 

-Staff y personal di Aurora Funeral Home pa nan tremendo 
servicio 

-Max Hassel, Pastoor Santiago y Pedro Henriquez 
-Tur esnan cu a yama, manda msg, telegram y krans 


Alavez nos kier a invita tur hende pa 3 santo sacrificio di misa 
cu lo tuma lugar diaranzon 2 maart, diabierna 4 di maart y 
dialuna 7 di maart pa 6.30 pm na misa Santa Anna na Noord. 
Despues di ultimo misa lo tin un Rosario na cas Monserat # 14 

Boso presencia lo ta altamente aprecia. 


9 * 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Despedida ta laga un dolor inmenso, 
Pero bo amor, recuerdo y bon ehempelnan 
Lo keda pa semper den nos curason 


Cu profundo tristeza nos ta anuncia 
Fayecimento cristianamente 



5r. Luis Beitran Donata 

mihor conoci como:'Tan" 

(na edad di 90aña) 


Na nomber di: 

Su Sra.: Maria Donata-Ras 
Yiunan: tFranklin y Swinda Donata-Dirks 
Rhudyy Marian Donata-Ridderstap 
Judith y Oswaldo Wever-Donata 
Richard y Yuleima Donata-Perozo 
Rene Donata y Gabriella (Elly) Harms 

Ruman: Viudo Marco Donata 


Nieto y nietanan, bisanieto y bisanietanan, swa y cuñanan, 
sobrino y sobrinanan, su bon bisiñanan y tur demas famia y 
conocirnan 


Ta invita pa e acto di entiero cu lo tuma luga diabierna 4 di 
maart 2016. Nos defunto stima lo reposa for di 1.30 pm na 
Aurora Funeral Home. Responsta inicia pa 3.30 pm. Despues 
lo sali pa Santana Pastoor Kranwinkel na Paradera. 

Oportunidad pa condoleer lo ta diahuebs 3 di maart 2016 di 
7'or pa 9'or pm na Aurora Funeral Home. 

Despues si entiero no ta ricibi bishita di condolencia na cas. 


r 









y. Cumana 76 

Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Gradicimento / Invitacion 



Siguéiiy Davina Kock 


Nos gradicimento ta bai pa Hospital San Vincente de Paul Rio 
Negro, Dokternan na Colombia, Hotel Santiago de arma na 
Colombia, Comeva, Monica Mejia na Colombia, Sociale Zaken 
Bonaire, Lyonell Dirks & KPX, Naika Henriquez, Centro di Bario 
Dakota, Mayornan K2K, Jeanine Rodriguez, grupo di bailenan, 
Chaz dancers, Youth in Action, Popcorn dancers,Tipico Brisas 
Tropical, Candy dancers, GIG, Rejoyce, Gilbert Raven, Xanthe 
Piña, Djanira Kock, Mandy Alders, MC4 y Royal Funeral Home. 


Na tur persona, amigo, amiga, conocirnan y famia complete cu 
a sostene nos den nos dolor. 


Nos kier a invita alaves pa 3 Santo Sacrificio di Misa cual lo 
tuma lugar diahuebs 3 di maart, diabierne 4 di maart y 
diasabra 5 di maart pa 7'or di anochi na Misa Fatima na 
Dakota. 


Diasabra despues di misa lo tin Rosario na cas Maracastraat 12 



Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Señor ta mi Wardador 
Mi no tin miedo di nada 
Den cunucu yen di yerba berde 
E ta poneme sosega. 


Cu un dolor inmenso, pero gradicido na Dios nos ta anuncia 
fayecimento di nos Mama,Tanta, Wela y Bisabuela 



Lina Ridderstaat Tromp 


*23-09-1929-t 27-02-2016 


Na nomber di su yuinan: 

Jacintho (Chin) y Swinda Ridderstaat 
Virgilio (lchi) y Omayra Ridderstaat 
Lourdes y Rafael Kock 
Maria Ridderstaat 
Bernadetta Ridderstaat 
Lucia Ridderstaat 
Hose (Jossy) Ridderstaat 
Dolorosa (Doke) y Aegidio Kelly 
Cosma y Roland Winterdal 
Olimpia (Chachy) Vega 

Su nietonan, bisanietonan, sobrina - y sobrinonan, primo y 
primanan, swa y cunjanan, bisinja y amigo y amiganan, comer 
y compernan. 

Demasfamia: 

Tromp, Ridderstaat, Kock, Donata, Kelly, Winterdal, Giel, 
Figaroa, Matos, Wolff, Chiquito, de Lanoy, Wever, Frank, Lamp, 
Melaan, Croes, Orman, Gei, Geerman. (despensanos si den 
nos tristesa nos a lubida un famia) ta invita pa e acto di 
entierro cual lo tuma lugar Diahuebs 3 di Maart 2016 pa 11 or 
di mainta saliendo foi Misa Santa Anna na Noord pa Santana 
catholico n a Noord. 

Restonan mortal di nos mama stima lo ta reposa di 9or di 
mainta den misa. 

Oportunidad pa condolencia lo ta diamars 1 Maart 2016 di 7or 
pa 9or anochi na Aurora Funerial Home. 

ENBEZ Dl KRANS OF FLOR UN DONACION PA 2 FUNDACION TA 
ALTAMENTE APRECIA. 

LOTIN UN BOX DESPONIBEL PA ESAKI. 

Nos ta pidi nos disculpa si den nos tristesa nos por a lubida 
cualkier familiarnan 







i 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento / Invitacion 

Pa medio di esaki ami Mario Loefstoky famia kier a gradici un 
y tur cu a demostra nan atencion, yudansa y sosten durante 
enfermedad, fayecimento y entiero di mi mama stima : 



Catharina Zita Loefstok-Henriquez 


Alavez mi kier a invita un y tur pa 3 Santo Sacrificio di Misa pa 
Descanso di su alma cual lo tuma lugar: 

Diaranson 2 di maart 2016,6:30 pm 
Diabierna 4 di maart 2016,6:30pm 
Diasabra 5 di maart 2016, 7:00pm 
Na misa Sta. Anna na Noord. 


Despues di ultimo misa diasabra lo tin un Rosario na casTanki 
Flip33 D. 

Bosos precensia y atencion tabata y lo ta un gran consuelo pa 
nos. 

Un danki di curason. 





Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Salmo 62:7 

"Mi salbacion y honor mi tin di Dios; Dios Mi baranca firme, Mi 
refugio." 


Cu imenso tristesa pero agradecido cu bountad di Señor a bai 
sosega nos ruman stima : 



Sra. Juiieta Quiiotte-Jansen 

Mihor conoci como" Eta " 

*07-05-1944 - -H 26-02-2016 


Na nomber di su kerido esposo: 

Hector Mario"Tico"Quilotte 

Su rumannan: t Rufina y t Jacintho Croes-Jansen y yiunan 
Frans Jansen y yiunan 
Lorens y Dita Jansen-Wernet y yiunan 
Betty y Gemmy de Freitas-Jansen 
Chai Jansen y yiunan 
Sra. Vda Sita Angela-Jansen yyiunan 
Andresy Vilma Jansen-Zapata y yiunan 
Mary y Chonay Wever-Jansen y yiunan 
Su swa y cuñanan: Nora y John Maduro y famia 
tHildo Quilotte y famia 
Rudolf "Dolfi"Quilotte y Anje Quilotte-van 
Brederodey famia 
tEmeterio"Tiel"Quilotte y yiunan 
Alcides"Chido"Quilotte y Julita Quilotte-de Cuba y 
famia 

Yvette Quilotte 

Yvonne y Harold Pereira-Quilotte y famia 
Yvonne Croes y famia 

Su sobrino- y sobrina nan stima manera yui, tur su amistadnan 
cu ta un multitud pa menciona, 

Su prima y primo nan, tur bisinja nan. 

Nos ta invita pa e acto di entiero cu lo tuma lugar diahuebs dia 
3 di Maart, 2016, na misa Santa Filomena na Paradera y 
despues pa Santana na Paradera. 

Oportunidad pa condoleer lo ta Diaranzon dia 2 di Maart 
2016 di 7'or pa 9'or di anochi na Aurora Funeral Home. 

Nosdisculpa pero nos No ta ricibi bishita di condolencia 
despues di entierro. 

Cumana 76 
r Oranjestad,Aruba 
' Tel: 588-6699 

Fax: 588-6698 
Cel : 593-0857/560-1403 


Señor ta mi wardador, lo mi no tin falta di nada. 

Salmo: 23 

A fayese inesperadamente nos kerido esposo, tata, yiu, ruman: 



Rayme Amado Reginaldo Bernier 

Mihor conoci como" Ray"of"Crazy" 

(Hulp Chauffeur di Taxi 156) 

*13-09-1969-118-02-2016 

Acto di entiero lo wordo anuncia despues. 




Despues di un bida yena cu amor nos casa, mama, 
ruman, tanta, cuña, amiga y maestra 
a sigui su caminda den luz 


Un modelo pa humanidad den bondad, sabiduria y amor 



Thea Lasten - van der Kuyp 

8 augustus 1946 - 26 februari 2016 

Esposa di: Humphrey Lasten 
Yiu: Patrick y Simone Lasten - Ebben y yiunan 

(Hulanda) 

Phaedra Lasten y Franky Rein (Hulanda) 

Percey y Iris Lasten - Bijlhout y yiu (Hulanda) 

Cuña: Alvin Lasten 

Etley Lasten y Alda Rasmijn 
Ingrid Lasten (Curaçao) 

Amy Heinze-Lasten y Stanley Heinze 

Ruman: Madelon van der Kuyp (Suriname) 

Gerard van der Kuyp y Winifred van der Kuyp - Ho 
(Hulanda) 

Manera yiu: Brenda Wever -Salazar 
Daniela Rondon 
Rachelle Ridderstap (Hulanda) 

Sobrino: Anouscka y Alain Asin y yiunan (Suriname), Chantal 
y Lance Burbanky yiunan (USA), Yail y Yuliana van der Kuyp y 
yiunan (Suriname), Nevil y Merdita van der Kuyp (Suriname), 
Marisol en Ernie van der Kuyp y yiunan (Suriname) Alvin Jr. y 
Silvania Lasten y yiunan, Earney y Cristina Lasten y yiunan 
(Dubai), Meagles Lasten y Martin Kraat (Hulanda), Marjorie 
Figaroa (USA), Karina Lasten y yiunan, Althon y Nena Lasten,y 
yiunan Taino y Jaritza Heinze, Inorca Rudolph y Carlito Willems 
(Hulanda), Ryan Rudolph (Curaçao), Satya Heinze y Brian 
Semeleer y yiu, Rafael Lasten, Monica Lasten y Yeisid de Kort, 
Stephanie Lasten, Ergisela Hato, Lea-anne Chalas y yiu 

Famia: Ebben, Bijlhout, Acosta, van Son, Heinze, Rasmijn, 

Martinez, Daflaar, Asin, Burbank, Giribaldi, Elstak, de Vries, de 
JesusTaveras, Stiefel, van Weert, Maduro, Rein, Paul, 

Ta invita pa compaña nos na despedida di Thea cu lo tuma 
luga na 

Funeraria Aurora diaranzon 2 di maart 2016, 7:00 - 9:00 p.m. 

Diahuebs, 3 di maart 2016 na misa Fatima na Dakota for di 
2:00 p.m. lo tin oportunidad pa condolencia. Despues di 
respons cremacion lo tuma luga den seno familiar. 

Ta duel nos cu no por ricibi bishita na cas. 









Cumana 76 

Beautiful Lines 
"Alone I can'Say'but 
together we can 'Talk' 


'Alone I can'EnJoy'but 
together we can 'Celebrate' 


'Alone I can'Smile'but 
Together we can 'Laugh'. 


That's the BEAUTY of 
Human Relations. 


We are nothing without 
Each other 
Stay Connected!! 



HarryJames Woiski 

mihorconoci como:"Woiski of Junior" 
*07-09-1943 - t27-02-2016 


Na nomber di su; 

Casa: Dorinda Woiski-Croes 

Yiunan: Charisma Woiski 

Mallory Woiski y Frank v/d Assem 
Harry James (Jimmy) y Sabine Woiski-Unsal 

Nieta(o)nan: Gwen, Karina, Jay 

Mama: vda. Agueda Bilderbeek-Lampe 

Rumannan: Helen Woiski 

Maylene y Fred Koopman-Bilderbeek 

Subrina y subrinonan, tanta y omonan, prima y primonan 

Suegro y suegra: Frans y Aura Croes 

Swa y cuñanan: 

Maybeline y Lito Arends-Croes 
Sandra Croes 

Dennis y Mildred Croes-Theijsen 
Bianca y Frank Hodgson-Croes 
Cedric (Ricky) y Marlon Croes-Meenhorst 

Bon bisiña y amigonan: Marianne de Vries, Astrid y Alvaro 
Jaimes-Nassy y demas amigo- y conocirnan 

Demas famia: Woiski, Croes, Lampe, Bilderbeek, Koopman, 
Kock, Antonette, Smouter, Koetsier, Diederen, Schindler, 
Tabernal, Arends, Hodgson, Meenhorst, Visser, Petersen, v/d 
Assem,TheiJsen, Unsal 

Acto di condolencia y despedida ta tuma lugar diahuebs 3 di 
maart 2016 di 9 pa 11 'or di mainta na Aurora Funeral Home. 
Cremacion ta tuma lugar den seno familiar. 

No ta ricibi flor cu krans paso defunto lo wordo crema. 

Despues di despedida NO ta ricibi bishita di condolencia na 
cas. 

Gradicimento y Invitacion 

Pa medio di esaki nos kier gradici na prome lugar Aurora 
Funeral Home pa nan bon servicio, tambe nos kier a gradici 
tur esnan cu di un of otro manera a demostra nan atencion 
durante enfermedad y fayecimento di nos tata, welo, bisawelo, 
ruman, omo stima: 



i^httteral Ç^ctttte 


/! 


Cel 



Ruperto Ermitaño Santana 

Mihor conoci como"Pepep"di Pepep Garage 

Gradicimento ta bai na dokterThuis y su asistentnan Natasha 
y Merelyn, na ambulance, spoedeisende hulp, piso 3, staff y 
dokternan pa nan cuido y trato.Tambe gradicimento ta bai na 
un y tur cu a compaña nos den e momento nan di nos tristeza. 
Y alavez nos ta invita tur famia, amigo, bisiña y conocirnan pa 
3 Santo Sacrificio di Misa riba diaranson 2 di maart, diahuebs 3 
di maart y diabierne 4 di maart na Birgen di Fatima na Dakota 
pa 7'or di anochi. 

Boso presencia ta altamente aprecia. 







Cumana #44 ^ Tel: 586-4444 / 733-2906 

E; royaSfuneralhome@hotmail.conn / 593-0357 / 731-5847 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu Honda pena pero conforme cu boluntad di dios nos 
ta anuncia fayecimento inesperadamente di: 



Bregilio Maduro 

*24-12-1942 -+28-02-2016 


Na Nomber di su Rumannan: 

Evarista Maduro-Kelly y Famia 
Nicolas Maduro Y Famia 
Luisa Maduro Y Famia 
Carmelo Maduro Y Famia 


Yiu: Edith 


Niéto: Mikeson Croes y Susanna Veldhuis na 

Hulanda 


Niéta: Suekyen Y Antho Dirksz yJui Shaguil Dirksz 

Subrino y subrina(nan), comer y comper(nan), suegro y 
Suegra(nan) 

Demas Famia: 

Maduro,Kelly,Croes,Geerman,Werleman,Roberts,Kock, 
Dirksz, Arrindell, Paredes. 

Ta invita tur famia, amigo y conocirnan pa asisti na e 
acto di entiero cual ta tuma lugar Diahuebs 3 di maart 
2016. E resto mortal lo ta reposa den misa Inmaculada 
Concepcion di 2-4, despues lo sigui pa santana Catolico 
di Santa Cruz. 


Nos kier a pidi nos disculpa si nos por a lubida di 
menciona un of otro famia den nos tristeza. 

Nos ta lamenta cu despues di entiero nos no ta ricibi 
bishita di condolencia na cas. 





































